Bakı Şəhər Halqası Media Klubu növbəti dəfə debat keçirdi\n2017 Formula 1 Azərbaycan Qran Prisinin qalibi Bakıya səfər edəcək\nDebat çərçivəsində bir araya gələn klub üzvləri ölkədə turizm sektorunun davamlı inkişafına dair fikir mübadiləsi apardılar.\nNoyabrın 20-də baş tutan görüşdə BŞH Marketinq və Kommunikasiya şöbəsinin əməkdaşları, BŞH Media Klubunun üzvləri və Milli Turizm Təbliğat Bürosunun rəsmiləri iştirak etdilər. Debatın keçirilməsində əsas məqsəd Azərbaycanın turizm imkanları, bu imkanlardan səmərəli istifadə yolları və ölkədə turizm sektorunun inkişaf etdirilməsində qarşılaşılan çətinliklər haqqında qarşılıqlı müzakirələr aparmaq və həll yolları ilə bağlı təklifləri dəyərləndirməkdir.\nGörüşdə moderator qismində çıxış edən BŞH-nın Marketinq və Kommunikasiya şöbəsinin rəhbəri və 2018 Formula 1 Azərbaycan Qran Prisinin Milli Mətbuat Katibi Nigar Arpadarai idman yarışlarının ölkə turizmində rolu, mövcud çətinliklər və onların həlli istiqamətində atılan addımlar haqqında ətraflı məlumat verdi: “Sevindirici haldır ki, Azərbaycan Qran Prisi ölkə turizminin inkişafında olduqca müsbət rol oynayır. Bakı Şəhər Halqası Əməliyyat Şirkəti hər zaman yerli biznes qurumlarını bu fürsətdən yararlanmağa dəvət edir. Turizm sahəsində hələ də bəzi çətinliklər olsa da, bu problemlərin həllində müsbət tendensiya olduğunu müşahidə edirik”.\nMilli Turizm Təbliğat Bürosunun İctimai Əlaqələr üzrə meneceri Kənan Quluzadə öz növbəsində büronun yaranması və fəaliyyəti, həmçinin “Azərbaycan Respublikasında ixtisaslaşmış turizm sənayesinin inkişafına dair Strateji Yol Xəritəsi” haqqında danışdı: “Azərbaycanın regionda stabilliyi və təhlükəsizliyi ölkə turizminə mübət təsir edir. Son illər turizm sahəsində aparılan islahatlar nəticəsində ölkəyə gələn turistlərin sayında böyük artım müşahidə olunur. Ümumilikdə 2020-ci ilə qədər ölkəyə 4.5 milyon turistin gələcəyi gözlənilir. Yaxın illərdə turizm sahəsindən əldə olunan gəlirin neft-qaz sahəsindən əldə olunan gəlirə bərabər olacağı proqnozlaşdırılır”.\nTədbirdə çıxış edən Milli Turizm Təbliğat Bürosunun Marketinq üzrə meneceri Cəmilə Talıbzadə dünya ölkələrinin turizm layihəsinə cəlb olunma yolları, stabil əməkdaşlıqların qurulması üçün atılan addımlar və Azərbaycanın regionlarında xidmət sektorunun inkişafı ilə bağlı jurnalistlərin verdiyi sualları cavablandırdı. O, çıxışı zamanı Azərbaycanın turizm potensialını üzə çıxarmaq üçün infoturların təşkil olunacağını və bu işə peşəkar turoperatorların cəlb ediləcəyini qeyd etdi.\nXatırladaq ki, 2017 Formula 1 Azərbaycan Qran Prisi zamanı Milli Turizm Təbliğat Bürosu ilə əməkdaşlıq çərçivəsində Sabir bağında yerləşən ayaqüstü zonada Azərbaycanın milli mədəniyyətini əks etdirən stendlər quraşdırılmışdı. Görüş zamanı hər iki qurum arasında həmçinin gələcək əməkdaşlıqlar və müştərək layihələr də müzakirə olundu.


Uşaqbazlığın yüngül cəzası... - VİDEO\nDünyada hər il 70 minə yaxın uşaq cinsi zorakılığa məruz qalır\nHər gün dünyada cinsi zorakılıq səbəbindən 5 uşaq dünyasını dəyişir. Və hər il 70 minə yaxın yetkinlik yaşına çatmayan şəxs cinsi zorakılığa məruz qalır. Bir sözlə pedofiliya qurbanlarının sayı getdikcə artır. Azərbaycanda statistikanı öyrənmək üçün internetdə sadəcə açar sözlərdən istifadə etdik. Budur müxtəlif adlarda və vaxtlarda yayılan xəbərlər... 2018-ci ildə baş vermiş azı 5 belə fakt qarşımıza çıxdı. Maraqlısı budur ki, zorlanan uşaqların əkəriyyəti məhz tanıdıqları şəxslər tərəfindən bu iyrəncə əmələ məruz qalırlar. Dünya statistikası da bunu deyir. Cinsi zorakılığa məruz qalan uşaqların təxminən 78 faizi məhz ailə üzvləri və yaxınları tərəfindən bu zorakılığı yaşayır.\nAzərbaycanda pedofilləri Cinayət Məcəlləsinə görə ən çoxu 20 ilə qədər həbs cəzası gözləyir. Bu qanundur. Onun azadlığa çıxdıqdan sonra eyni əməli törətməyəcəyinə təminat vermir. Məhz bu səbəbdən Türkiyədə artıq pedofillərin cəzalandırılması ilə bağlı məsələ müzakirəyə çıxarıla bilər.\nQeyd edək ki, ötən il Qazaxıstan prezidenti Nursultan Nazarbayev pedofillərin kimyəvi axtalanması ilə bağlı qanun imzalayıb. ABŞ-ın 7 ştatında cinsi zorakılıqda təqsirləndirilən şəxslər üçün kimyəvi axtalanma mövcuddur. Polşa 2010-cu ildə qəbul etdiyi qanunla, təcavüzçülərin bəziləri üçün axtalanma tətbiq edən ilk Avropa ölkəsi olub. 2012-ci ildən etibarən Rusiyada 14 yaşa qədər uşaqlara qarşı cinsi istismar həyata keçirən insanlara məcburi axtalanma tətbiq edilir. 2011-ci ildə 16 yaşına qədər uşaqları cinsi istismar edənlərin kimyəvi üsulla axtalanmasını nəzərdə tutan qanunla Cənubi Koreya bu yolu seçən ilk Asiya ölkəsi olub.\nAzərbaycanda uşaqların cinsi zorakılığına qarşı qeydə alınan faktları və görülməsi lazım olan işləri isə Ailə, Qadın və Uşaq Problemləri üzrə Dövlət Komitəsi avqustun 9-da REAL TV-də açıqlayacaq. Mövzunu davam etdirəcəyik.


Futbol matçında DAVA - Ölənlər var - son xeberler\nHondurasda "Olimpiya" – "Motaqua" matçından öncə xoşagəlməz hallar yaşanıb.\n"Olimpiya" klubunun azarkeşləri qarşılaşmadan öncə daşlarla rəqib komandanın avtobusuna hücum ediblər.\nNəticədə "Motaqua"nın 3 futbolçusu ağır yaralanıb. Bu səbəbdən qarşılaşma təxirə salınıb. Lakin stadiona toplaşan azarkeşlər matçın oynanılmamasına baxmayaraq bir-birlərinə hücumlara davam ediblər. Nəticədə 4 nəfər həyatını itirib. 10 nəfər isə ağır yaralanıb.\nPolis gözyaşardıcı qazlarla aranı sakitləşdirə bilib.\nİdman Baxılıb: 2107 Tarix: 19 avqust 2019


Bakupost.az - "Azercell" şəhid övladları və qazilərin peşə təlimi keçməsinə dəstək olub\n17:44 / 08 Sentyabr 2021\nTəlimlər onlayn şəkildə həyata keçiriləcək. Layihənin 25 iştirakçısı ingilis dili və kompüter kurslarına cəlb olunacaqlar. Bununla yanaşı, layihə çərçivəsində gənclərə peşəkar inkişaf üzrə karyera təlimləri də təşkil ediləcək. Layihə boyunca iştirakçıları yüksəksürətli mobil internet xidmətləri ilə ölkənin lider mobil operatoru "Azercell" təmin edəcək. Belə ki, iştirakçılara Azercell tərəfindən datakart və 6 ay ərzində 5G həcmində mobil internet paketi təqdim ediləcək. Eyni zamanda, layihənin onlayn təşkilini dəstəkləmək üçün AmCham üzvləri tərəfindən hər bir iştirakçıya kompüter də ayrılıb. Təlimlər “Celt Colleges” və “JA Azərbaycan”ın peşəkarları tərəfindən keçiriləcək. Layihəni uğurlu şəkildə başa vurmuş iştirakçılar AmCham-a üzv olan şirkətlərdə təcrübə keçmək imkanı da əldə edəcəklər. İştirakçıların siyahısı Əmək və Əhalinin Sosial Müdafiəsi Nazirliyi tərəfindən təqdim edilib.\n"Azercell" həm 44 günlük müharibə dövründə, həm də sonrakı müddətdə hər kəsə şərəf və ləyaqət nümunəsi olan şəhid və qazi ailələrini diqqət mərkəzində saxlayıb, xüsusi sosial layihələrin təşəbbüskarı kimi çıxış edib. Vətən müharibəsində şəhid olmuş və yaralanmış hərbçilərin faktura borcları ləğv edilib. Böyük amallar uğrunda canını fəda edən hərbçilərimizin övladlarına psixoloji dəstək məqsədilə təlimlər təşkil olunub. Həmçinin balacaların öz qəhrəman ataları haqda xatirələrindən ibarət kitab dərc olunması planlaşdırılır. Bütün Azərbaycan xalqı üçün önəmli olan bu zamanda şirkətin əməkdaşlarından ibarət “Azercell Könüllüləri” də xeyriyyə təşəbbüsləri həyata keçirərək ölkənin ictimai həyatında fəal iştirak ediblər. Fəaliyyətində milli-mənəvi dəyərləri daima yüksək tutan Azercell şirkəti bundan sonra da hünərlik zirvəsi olan şəhid və qazi ailələrinə dəstək olmağa davam edəcək.


Fəlakət bölgəsindəki qəbiristanlıqlar su altında\n01 iyun 2010 15:30 (UTC +04:00)\nBu barədə Lent.az-a Sabirabad rayonunun Fövqəladə Hallar Komissiyasının sədri, rayon İcra Hakimiyyəti başçısının birinci müavini Vəfadar Bağırov məlumat verib. Onun sözlərinə görə, ölənlərdən iki nəfəri rayonun Qasımbəyli kənd sakinləri, digər bir nəfər isə Azadkənd kəndinin sakinidir.\nHəmin şəxslər yaşlı olub. V.Bağırov bildirib ki, onlar sel və daşqın nəticəsində deyil, sadəcə öz əcəllərilə ölüblər.\nKəndlərdəki evlər kimi qəbiristanlıqlar da su altında qaldığından, həmin şəxslər ayrı-ayrı yerlərdə dəfn edilib. Belə ki, Qasımbəyli kəndinin sakinləri Sabirabad rayonunun mərkəzindəki qəbiristanlıqda, Azadkənd sakini isə Şirvan şəhərindəki qəbiristanlıqda dəfn olunub. Onların yasında rayon icra hakimiyyətinin nümayəndələri də iştirak edib.\nSabirabad rayonunun Yuxarı Axtaçı kəndinin isə iki yaşlı sakini daşqın günlərində vəfat edib. Həmin kəndin sakinləri Lent.az-a bildirib ki, ölənlərdən biri “Krasnasel” adlanan kənddə, digəri isə Sabirabad rayonunun mərkəzində dəfn olunub. Çünki Yuxarı Axtaçı kəndinin də qəbiristanlığını sel basıb. İndi qəbiristanlıqda yalnız başdaşıların uc hissəsi görünür.\nBeləliklə, təbii fəlakət baş verən vaxtdan indiyədək Sabirabad rayonunun sel basan kəndlərinin sakinlərindən vəfat edənlərin sayı 5-ə çatıb.\nP.S. Yuxarı Axtaçı kəndinin qəbiristanlığından çəkilmiş video və fotoları təqdim edirik.\nTəhsil nazirinin "Son zəng"dən maraqlı GÖRÜNTÜLƏRİ\nAzərbaycanda COVID-ə yoluxma artdı - SON STATİSTİKA


İlk tibbi yardım çantası — videodərs\nAna səhifə / İlk Yardım Modulu / İlk tibbi yardım çantası\n17.11.2021\tİlk Yardım Modulu Комментарии к записи İlk tibbi yardım çantası отключены 0 Baxış\nİlk tibbi yardım çantası bugünki, elektron dərsimizin əsas mövzusu olacaq. Odur ki, əziz dostlar, dəyərli oxucularım və dinləyicilərim, həmçinin gadirov.com saytının daimi ziyarətçiləri, youtube abunəçilərim və sosial şəbəkə istifadəçilərim sizləri İlk Yardım moduluna həsr olunmuş elektron dərsliyində salamlayıram.\n1 İlk tibbi yardım çantası\n1.1 İlk tibbi yardım çantasında nə olmalıdır?\n1.2 Hansı ilk yardım tədbirini ilk üç tədbir kimi seçərdiniz?\nİlk tibbi yardım çantasında nə olmalıdır?\nHansı ilk yardım tədbirini ilk üç tədbir kimi seçərdiniz?\nTeqlərilk tibbi yardim ilk tibbi yardım ilk tibbi yardım nədir ilk yardim ilk yardım İlk tibbi yardım çantası İlk yardım nə deməkdir? İlk yardımın mahiyyəti və məqsədi\nƏvvəlki İlk yardımın mahiyyəti və məqsədi\nNövbəti Qanaxmalar zamanı ilk yardım


Azərbaycanlını öldürən erməni Arakelyanı Rusiya Ermənistana ekstradisiya edir » Xeberdar.net\nAzərbaycanlını öldürən erməni Arakelyanı Rusiya Ermənistana ekstradisiya edir\nMən bu yazımı birbaşa Azərbaycan Xarici işlər Nazirliyinə, ölkənin informasiya təbliğatı ilə məşğul olan qurumlara, ümumiyətlə qeyd edəcəyim məsələ kimlərin kompetensiyasına aiddirsə.., onlara ünvanlayıram. Ramil Səfərovla bağlı hadisə hər bir azərbaycanlıya məlumdur. Ramil Səfərovun Macarıstanda erməni zabitini Azərbaycan bayrağını təhqir etdiyinə görə öldürməsi uzun müddət, hətta bu gün də ermənilər tərəfindən beynəlxalq aləmdə əleyhimizə bir təbliğat vasitəsi olub və davam edir. Ramil Səfərovun Azərbaycana ekstradisiyası isə bu əks təbliğatın pik nöqtəsi olmuşdu. Hansı beynəlxalq tədbir olursa, ermənilər orda “Safarovgeyt” adı ilə hadisədən danışır və azərbaycanlıları qatil obrazında təqdim edirlər.\nİndi Sizə təqdim edəcəyim informasiya dünən News.am saytında yayılıb. Bu informasiyanı olduğu kimi təqdim edirəm:\n“Rusiyada bir azərbaycanlının qətlinə görə 18 il həbs cəzası alan Arman Arakelyan Ermənistana ekstradisiya ediləcək. Bu barədə Ermənistanın - News.am xəbərlər agentliyinin müxbirinə müsahibəsində Arman Arakelyanın oğlu Qürgen Arakelyan söyləyib.\nOnun sözlərinə görə, Arman Arakelyanın ekstradisiyası 1-2 ay çəkəcək. O, “ekstradisiya üçün hələ başa çatmamış müəyyən bir proses var"- deyib.\nQeyd edək ki, Rusiya Arman Arakelyanı Ermənistana təhvil verməyə hazır olub, lakin keçmiş ədliyyə naziri Artak Zeynalyan bunu məqbul saymayıb. Rusiyada bir azərbaycanlının qətlinə görə 18 il azadlıqdan məhrum edilmiş Arman Arakelyan artıq dörd ildir ki, Murmansk həbsxanasında cəzasını çəkir. Ermənilərə qarşı təhqirlər səsləndirməyə və Arakelyana məxsus bir kafenin divarlarına asılmış erməni xalqının qəhrəmanlarının şəkillərini yıxmağa başlayanda o azərbaycanlını öldürüb.\nXatırladaq ki, Arman Arakelyanın oğlu və qohumları Arakelyanın Ermənistana verilməsini təşkil etmək tələbi ilə Hökumət binası qarşısında aksiya təşkil ediblər”.\nXəbərdən gördüyünüz kimi Ramil Səfərovun işinin tam eyni olan bir hadisə baş verib. Bir azərbaycanlı ( xəbərdə onun şəxsiyyəti haqqında məlumat verilmir) “erməni xalqının qəhrəmanlarının şəkillərini yıxmağa başlayanda” Arakelyan onu öldürüb. Baxın, Ramil Səfərov Azərbaycan bayrağını təhqir edən ermənini öldürür, Arakelyan da erməni xalqının qəhrəmanlarını təhqir edən azərbaycanlını qətlə yetirir. Adekvat cinayətlərdir. Detallarına və cinayətlərin baş vermə şəraitinə varmadan deyə bilərik ki, milli heysiyyata toxunulduğuna görə bu cinayətlərin motivləri eynidir. Ramil Səfərova ömürlük cəza verilmişdi, Arakelyana isə Rusiya Federasiyası məhkəməsi 18 il cəza verib. İndi Rusiya həmin Arakelyanı Ermənistana ekstradisiya etməyə hazırlaşır və 1-2 aya təhvil veriləcək.\nNədən, bu məsələ bizim Rusiyadakı səfirliyin, ümumiyyətlə XİN-in, əslində informasiya ilə məşğul olan dövlət qurumlarının cinayət baş verdiyi andan nəzarətində olmayıb və indiyədək əks-təbliğat aparılmayıb? Hər dəfə başımıza qaxdıqları adekvat cinayətdən bəhs edib, beynəlxalq aləmdə əks-arqumentlərlə çıxış etməmisiniz? Qarabağ münaqişəsində ordunun uğuru yox, diplomatiyanın sözü yox, təbliğat resursları tam mənasız, gərəksiz istiqamətlərə yönəldiyindən düşmənə qarşı informasiya təbliğatımız yox.Yox, yox! Cənablar, siz nə ilə məşğulsunuz? Axı, bu cür məsələlər Qarabağ münaqişəsi danışıqlarında, ölkə haqqında beynəlxalq rəyin formalaşmasında mühüm əhəmiyyətə malik faktorlardır. Düşmənin neçə illərdir bu situasiyadan əleyhimizə necə istifadə etdiyini ən azı diplomatlarımız hamıdan yaxşı bilir.\nRusiya qarşısında məsələ qaldırmaq lazımdır, müqavimət göstərmək, ciddi diplomatik gedişlər, təbliğat qurulmalıdır. Rusiya mediası uzun müddət Ramil Səfərov məsələsində bizə qarşı təbliğatın önündə olub, Ramil Səfərovu “qəhrəman kimi qarşılayıblar”- deyə bizi ittiham ediblər. Erməni mediasının xəbərindən hiss olunur ki, Arakelyanı Paşinyan şəxsən qarşılamağa hazırlaşır. Keçmiş hakimiyyəti qınayıb, bu uşi öz qəhrəmanlığı kimi təbliğ etmək startını artıq Paşinyan verib.\nQaldı bizim dövlət səviyyəsində görəcək işlərimiz. Hörmətli diplomatlarımız, əlinizdə “Safarovgeyt” deyən ermənilərə qarşı ciddi əks arqumentləriniz mövcuddur. Arakelyan cinayəti və onun ekstradisiya məsələsi daim gündəmdə olmalıdır.\nErməni politoloqdan ETİRAF: “Qarabağ problemi Ermənistana faciə yaşadır”\nRusiyada ermənilər Azərbaycan vətəndaşını öldürüblər


Mənsum İbrahimov: İnsanlar yenidən oraya qayıdacaq və muğam səsləri Qarabağın mədəniyyətini özünə qaytaracaq VİDEO - AZƏRTAC - Zəif görənlər üçün\nTəəssüratları sözlə ifadə etmək çox çətindir. Təsəvvür edin 30 ildən sonra qoyub çıxdığımız möhtəşəm Ağdamdan əsər əlamət yoxdur. Nəinki, Ağdam şəhəri, həmçinin onun kəndləri tamamilə viran edilib, tanınmaz hala düşüb. Prezidentimizin söylədiyi kimi, buradan sanki vəhşi qəbilə keçib. Teatrın fasad hissəsi qalıb, məscid demək olar ki, uçurulub... Yəni hansı küçənin olduğunu dəqiq bilmək olmur, yalnız dediyim bu dağıntılardan istiqaməti təxmin etmək olurdu.\nMədəniyyət 2020-11-26 16:22:00


112 Yaha alqış edin! א [Alef] Nə xoşbəxtdir Yehovadan qorxan,ב [Bet] Onun əmrlərindən zövq alan adam. ג [Qimel] 2 Onun soyu yer üzündə qüdrətli olacaq.ד [Dalet] Dürüst adamın nəsli mübarək olacaq. ה [He] 3 Evində bolluq var, dövlət var,ו [Vav] Salehliyi əbədi durar. ז [Zayn] 4 O, dürüstlər üçün zülmətdə şəfəq saçan nurdur. ח [Xet] O, şəfqətlidir, mərhəmətlidir, salehdir. ט [Tet] 5 Səxavətlə borc verən adamın işi avand olar. י [Yud] O, hər işində ədalətlidir. כ [Kaf] 6 O, əsla sarsılmaz. ל [Lamed] Salehin adı unudulmaz. מ [Mem] 7 Bəd xəbər onu qorxutmaz, נ [Nun] Ürəyi arxayındır, Yehovaya güvənir. ס [Samex] 8 Ürəyi titrəməz, qorxmaz,ע [Ayn] Nəhayətdə düşməninə müzəffər nəzərlə baxar. פ [Pe] 9 O, səxavətlə paylayır, yoxsullara verir. צ [Tsade] Salehliyi əbədi durar, ק [Kof] Qüdrəti şan-şöhrətlə yüksələr. ר [Reyş] 10 Şər adam bunu görəndə paxıllığı tutar, ש [Şin] Dişlərini qıcayar, əriyib gedər. ת [Tav] Şər adamın arzuları gözündə qalar.


Amazon yanğınlarında yandırılmış heyvanları sağaltmaq üçün Tilapia dərisi - indikiDaha ƏTraflı\nƏSas indikiAmazon yanğınlarında yandırılmış heyvanları sağaltmaq üçün Tilapia dərisi\nİlk dəfə Braziliyada Pantanal yanğınlarından sonra yandırılmış heyvanları sağaltmaq üçün farmakoloji vasitə kimi tilapiya dərisindən istifadə edilməsinə qərar verildi.\nBioloq tərəfindən yazılmış və təsdiqlənmişdir Ana Diaz Maqueda 17 oktyabr 2020 tarixində.\nSon yeniləmə: 17 oktyabr 2020\nSentyabr ayında baş verən Braziliya Pantanalının böyük yanğını, 2020 -nin bizə gətirdiyi böyük faciələrdən biridir. Ümumilikdə, dünyanın ən çox biomüxtəlifliyinə malik tropik bataqlıq ərazisinin 2,3 hektardan çoxu yoxa çıxmışdır. Bura, ümid edirik ki, sağalma mərkəzlərində sağalmasını gözləyən minlərlə yandırılmış heyvan daxildir.\nBaxıcılarının gözləmədiyi şey Braziliyalı elm adamlarıdır yaralı heyvanları sağaltmaq üçün tilapiya dərisi təklif edin yanğınlar üçün. Aşağıdakı sətirlərdə bu cazibədar dərmanın səbəbini kəşf edin.\nPantanal atəş edir\nHal -hazırda, Pantanal - Braziliya alüvyon düzü - 47 ildə ən böyük quraqlıqdan əziyyət çəkir ki, bu da 5815 -dən çox qeydə alınmış yanğın hadisəsinə səbəb ola bilər. Ancaq Braziliya hökuməti və iqtisadi maraqları ilə bağlı şübhələr diqqət mərkəzindədir.\nİndi əsas prioritetlərdən biri sağ qalan heyvanları və az -az sağaltmaqdır, sağlamlığına qovuşdurmaq üçün onları yenidən bataqlıq əraziyə qaytarmaq. Tilapiya dərisi bu prosesdə mühüm rol oynayır.\nNiyə yandırılmış heyvanları sağaltmaq üçün tilapiya dərisindən istifadə edilməsinə qərar verildi?\nYandırılmış heyvanların parlaq görüntüləri dünyanın müxtəlif ölkələrində gəzdikləri müxtəlif institutlardan bioloqlar tərəfindən xilas edildilər. Buna baxmayaraq, çox uzağa getmək lazım deyildi, çünki Braziliyadan olan bir qrup alim bu xilasetmə və yaralı heyvanların bərpasını həyata keçirən əsas QHT ilə tez əlaqə saxladı.\nDr. Digər mütəxəssislərlə birlikdə əsas tədqiqatçılardan biri olan Rocha, Mato Grosso Federal Universitetinin Baytarlıq Xəstəxanasının yerləşdiyi Cuiaba'ya getdi. QHT tərəfindən seçilən bu yerdə həyata keçirəcəklər yandırılmış heyvanları sağaltmaq üçün tilapia dəri tətbiqləri.\nElm adamları çox ciddi yanıqlar olan ən az 40 heyvanı sağaltmaq üçün 130 dilapiya dərisi ilə dolu hadisə yerinə gəldilər. EdirsənTilapiya dərisi necə işləyir? Və ən əsası: haradan alırsan?\nTilapiya dərisi nədir?\nTilapia, bir çox Amerika və Asiya ölkəsinin qastronomiyasında geniş istifadə olunan bir balıqdır. Çox asan bir şəkildə əkilir və istehsal dərəcələri möhtəşəm yüksəkdir. Tilapiya istehsalçıları bu heyvanların dərisinin qalıqlarını bağışlayırlar insan istifadəsi üçün Braziliya dəri bankları üçün nəzərdə tutulmuşdur.\nDəri çatdıqda, saxlanılmadan və ya istifadə edilməzdən əvvəl bir neçə prosesdən keçməlidir. Əvvəlcə pulcuqların, əzələ toxumalarının, mümkün toksinlərin və tipik balıq qoxusunun aradan qaldırıldığı dərin bir təmizləmə aparılmalıdır.\nBundan sonra dəri yaralara bulaşmaması üçün sterilizasiya edilir, elastiklik əldə etmək üçün mətbuatda uzanır və xüsusi ölçüdə zolaqlara kəsilir.\nNəticədə, məməlilərin dərisinə çox oxşar bir dəri əldə edilir. Bu parça iki ilə dörd dərəcə Selsi arasında soyuducuda iki ilə qədər saxlanıla bilər.\nYanan heyvanları sağaltmaq üçün tilapiya dərisinin faydaları\nBraziliyada, yandırılmış insanlar və ya heyvanlar üçün adi müalicə gümüş sulfadiazin istifadə etməkdir. Bu maddə yanmış dəridə infeksiyaların müalicəsi və qarşısını almaq üçün istifadə olunur. Ümumiyyətlə yaxşı işləsə də, gündəlik sarğı və paltar dəyişikliyini ehtiva etdiyi üçün proses çox yavaş və ağrılıdır.\nDünyanın digər yerlərində, məsələn Amerika Birləşmiş Ştatları və ya Avropada, ölən insanlar tərəfindən bağışlanan insan dərisindən istifadə çox yaygındır. Eynilə, toxuma ksenografları da nadir deyil, əsasən donuz dərisindən istifadə olunur.\nBu tip dərilərin ən böyük dezavantajı, xəstəlikləri ötürə bilmələridir, çünki bütün donorlar məməli heyvanlardır - aramızda bir çox patogenləri paylaşırıq. Buna görə də balığın dərisindən istifadə yoluxucu xəstəliklərin yayılmasının qarşısını alır.\nTilapiya dərisinin istifadəsinin ən böyük üstünlüklərindən biri kollagen baxımından çox zəngin olmasıdır. Bu zülal yandırılmış dərinin bərpası üçün vacibdir, çünki sağalmasını təşviq edir və yandırılmış dərinin sağalması üçün lazımi nəm dərəcəsini saxlayır.\nTilapiya dərisini istifadə etməyin digər böyük faydaları budur gündəlik paltar dəyişikliyi tələb etmir. Bu, müalicə sayını bir dəfəyə azaldır və yaranan narahatlığı aradan qaldırır.\nNəhayət, bu toxuma bu cür yaralardan yaranan ağrıları aradan qaldırmaq qabiliyyətinə malikdir. Bu şəkildə xəstələr normal bir həyat sürə bilərlər. Əlavə olaraq, təbii olaraq heyvanın dərisinə yapışaraq, xarici çirklənmənin və yaradan maye itkisinin qarşısını alır.\nYanmış heyvanlara tilapiya dərisinin tətbiqi\nFederal Ceara Universiteti (UFC) və Yanan Dəstək İnstitutunun (IAQ) tədqiqatçıları tərəfindən təklif edilən müalicəni həyata keçirmək nisbətən asandır.\nƏvvəlcə yandırılmış sahələr yuyulur və dezinfeksiya edilir. Bunun arxasında, tilapiya dəriləri birbaşa yaralara tətbiq olunur. Tərkibindəki çox miqdarda kollagen onları yanmış dəriyə tez yapışdıracaq və tədricən sağaldır.\nSadə görünsə də, bu böyük yenilik xilas edilən heyvanların bir çoxunun həyatını xilas etdi. Məsələn, Dr. Rocha, bütün bədənində ağır yanıqlar olan tapir nümunəsi var idi. Heyvan yemək, hərəkət etmək və ya suya girmək istəmirdi.\nBu, dərinin tətbiqindən cəmi bir gün sonra müalicə olunan ilk xəstələrdən biri idi, tapir yenidən suya girdi və praktik olaraq normal bir həyat sürdü.\nDigər hallar daha mürəkkəbdir, məsələn, əzələnin açıldığı qədər yanıqları olan anakonda ilanı. Buna baxmayaraq, Dr. Rocha, bu vəziyyətdə müalicənin də çox müsbət təsir göstərəcəyinə şübhə etmir.\nHəm baytarlıq, həm də insan təbabəti üçün 2016 -cı ildə inkişaf etdirilmiş bu yenilikçi ksenograftın inkişaf etdirilməsinin əla tətbiqləri ola bilər. Növbəti məqsəd, endoskopiya yolu ilə mədə xorası kimi bədənin içərisində olan zədələri müalicə etmək üçün bu toxumadan istifadə etməkdir.\nCopyright indiki: Amazon yanğınlarında yandırılmış heyvanları sağaltmaq üçün Tilapia dərisi - indikiDaha ƏTraflı


Dünyanın ən acı bibərini yeyən amerikalı ölümdən qayıtdı '; // item += '\nDünyanın ən acı bibərini yeyən amerikalı ölümdən qayıtdı\nABŞ-da “Acı bibər yemək” adlı yarış keçirilib.\n“Ölkə.Az” xəbər verir ki, yarışda iştirak edən 34 yaşlı amerikalı dünyanın ən acı bibəri sayılan “Carolina Reaper”dən bir ədəd yeyib. Bundan sonra isə boynunda və başında şiddətli ağrılar hiss edib. Şəxsi dərhal xəstəxanaya çatdırıblar.\nXəstəxanadan verilən xəbərə görə, onun beyin damarlarında müvəqqəti daralma olub və çoxsaylı nevroloji simptomlar üzə çıxıb.


BMT-nin tədbirində hamının başına üzərlik hərlədilər – Türkmənistan prezidenti bunu da etdi - FOTO » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nBMT-nin tədbirində hamının başına üzərlik hərlədilər – Türkmənistan prezidenti bunu da etdi - FOTO\nTürkmənistan prezidenti Qurbanqulu Berdıməhəmmədov qəribə davranış tərzi ilə yenidən diqqətləri özünə çəkib.\nSfera.az xarici mediaya istinadla xəbər verir ki, martın 14-də BMT və Türkmənistanın əməkdaşlığına həsr olunmuş beynəlxalq konfransda maraqlı anlar yaşanıb. Belə ki, milli geyimdəki türkmən xanım tədbir iştirakçılarının başına üzərlik hərləyib. Bunun koronavirusa qarşı effektiv mübarizə tədbiri olduğunu düşünən Türkmənistan hökuməti mənbə kimi prezident Qurbanqulu Berdıməhəmmədovun əsərlərini istinad göstərib.\nXatırladaq ki, Türkmənistanın Xarici İşlər Nazirliyinin saytında yer alan məlumata görə, sözügedən toplantıdan əvvəl konfrans iştirakçıları üçün prezident Qurbanqulu Berdıməhəmmədovun yazdığı kitablardan ibarət sərgi təşkil olunub.\nMaraqlıdır ki, dövlət başçısının "Türkmənistanın müalicəvi bitkiləri”adlı çoxcildli əsəri sərgidə ayrıca yer tutub. "Həmin kitabın birinci cildində üzərliklə bibərin müalicəvi əhəmiyyəti, onlardan xüsusi dərmanların hazırlanma qaydaları dəqiqliklə təsvir edilir”,- Türkmənistan XİN yazır.\nTürkmənistanın hökümətyönümlü "Orient” nəşri, öz növbəsində xəbər verir ki, görüşün keçirildiyi "Yıldız”hotelinin konfrans salonları və otaqları üzərlik tüstüsünə qərq olmuşdu. Jurnalistlərin iddiasına görə, üzərlik "müalicəvi əhəmiyyətə malikdir və bakteriyaların yayılmasının qarşısını alır”.\nBundan əlavə, binaya daxil olanların hamısı əllərinə yod tərkibli antiseptik vurub burunlarına oksolin məlhəmi çəkirdilər.\nKonfrans ərəfəsində prezidentQurbanqulu Berdıməhəmmədov Türkmənistan xalqına müraciət edərək onları evdə tez-tez üzərlik yandırmaq və qırmızı bibər yeməklə virusdan qorunmağa səsləyib. Berdıməhəmmədov bəyan edib ki, üzərliyin tüstüsünü udmaq "gözlə görünməyən müxtəlif növ virusların insan orqanizminə daxil olmasının qarşısını alır”, bibərlə isə soyuqdəyməni müalicə etmək mümkündür.\nABŞ səfiri Türkiyə XİN-ə çağırıldı, Tramp adminstrasiyası geri çəkildi: "Erməni soyqırımını tanımırıq..."


Konstitusiya Məhkəməsində iş qaydaları dəyişdi\nKonstitusiya Məhkəməsi iş qaydalarında müvəqqəti dəyişiklik edib.\n“Report” xəbər verir ki, koronavirus infeksiyasının (COVID-19) yayılmasının qarşısının alınması ilə əlaqədar Nazirlər Kabineti yanında Operativ Qərargahın müvafiq tövsiyələrini nəzərə alaraq Konstitusiya Məhkəməsində aşağıdakı iş qaydaları müvəqqəti tətbiq ediləcək:\n1.Konstitusiya Məhkəməsinin Plenumlarının iclasları müvəqqəti olaraq yazılı prosedurla keçiriləcək;\n2.Vətəndaşların (şəxslərin) qəbulu müvəqqəti olaraq dayandırılır;\n3.Vətəndaşlar (şəxslər) www.constcourt.gov.az Konstitusiya Məhkəməsinin rəsmi internet səhifəsinə daxil olaraq onlayn şəkildə Məhkəməyə müraciət edə, həmçinin ərizə və şikayətləri poçt vasitəsilə göndərə bilərlər.\nƏlaqə üçün telefon nömrələri: 4929103, 4927961 (Konstitusiya Məhkəməsi Aparatının Vətəndaşların qəbulu və şikayətlər şöbəsi)\nƏvvəlki məqaləBu informasiyaların KİV-də yerləşdirilməsi qadağan edilir\nNövbəti məqaləBakı, Sumqayıt şəhərlərinə və Abşeron rayonuna giriş məhdudlaşdırılır


İbad Hüseynov məsələsində kim haqlıdır? – Döyüşçülər danışır – Yenicag.Az\nAna Səhifə Banner İbad Hüseynov məsələsində kim haqlıdır? – Döyüşçülər danışır\nİbad Hüseynov məsələsində kim haqlıdır? – Döyüşçülər danışır\nYeni Çağ Media Qrupu – Yanvar 24, 2016 - 13:00\nSon zamanlar erməni terrorçusu Monte Melkonyanın gəbərməsi yenidən müzakirə mövzusudur. Belə ki, keçmiş döyüşçülərdən Tofiq Cəfərov erməni terrorçusunu başqa azərbaycanlı döyüşçülərin öldürdüyünü, lakin, İbad Hüseynovun öz adına çıxdığını bildirib.\nQarabağda Xocavənd rayon ərazisində batalyon komandiri olmuş Baxşeyiş Əsgərov isə hesab edir ki, T.Cəfərov haqsızdır: “Əvvəl musiqiçiliklə məşgul olan, daha sonra Agcabədidə polis işləyən, cəmi 20 gun Əmrallar kəndində fırlanan, indi özünü qazi adlandıran Tofiq Cəfərov kimdir ki, 19 yaşından igidliyi ilə əhli-Qarabağda məşhur olan İbad Hüseynov haqqında söz desin?”\nBu məsələ ilə bağlı Yenicag.az-a açıqlamasında hərbçi ekspert Üzeyir isə fərqli düşünür:\n“ İbadın ətrafına toplaşan bəzi “psevdopatriotlar” var ki, məni də onun təbliğatında iştiak etməyə dəvət etmişdilər. Onların niyyətini başa düşüb o məsələyə qoşulmadım. İbada çox yaxın olan, hazırda Müdafiə Nazirliyində yüksək vəzifə tutan yoldaşına da dedim ki, ayıbdır, İbad özünü gözdən salmasın. Onun Azərbaycanda hardasa döyüşdüyünü başa düşürük və ona qiymət verə bilərik. Amma qardaş Türkiyədə onu milli qəhrəman kimi rəsmi şəxslərlə görüşdürmək, Azərbaycan adına yaraşmayan bir haldır. O bununla öz imicindən birdəfəlik xətt çəkə bilər. Tam səmimi deyirəm, bu yaxınlarda hörmət etdiyim yeni millət vəkillərindən biri də onun böyrünə düşüb, universitetlərin birində görüş keçirib. İbadın ağır təhqirlər yazan ətrafındakı adamları özlərini bir qədər yığışdırsalar yaxşı olar. Tofiq Cəfərovun açıqlamasından sonra onların təhqiredici sözlərini oxudum, sadəcə xəcalət çəkdim ki, bu insanlar azərbaycanlıdırlar”.


“5 maddəlik sənəddə Zəngəzur dəhlizi məsələsi də var” – Malxasyan – İstiqlal.az\nAna Səhifə/Gündəm/“5 maddəlik sənəddə Zəngəzur dəhlizi məsələsi də var” – Malxasyan\n“5 maddəlik sənəddə Zəngəzur dəhlizi məsələsi də var” – Malxasyan\n12 Mart 2022 13:07\nAzərbaycanın Ermənistana 5 maddəlik təklif göndərməsi erməni cəmiyyətində maraqla qarşılanıb. AzVision.az xəbər verir ki, yerli media, siyasətçilər rəsmi Bakının bu siyasi gedişinin regionda yeni proseslərin başlanmasından xəbər veridiyini yazır.\nMəsələni şərh edən siyasi şərhçi Derenik Malxasyanın sözlərinə görə, müharibənin bitməsindən 2 il keçməsinə baxmayaraq, hələ də Bakı İrəvan üzərində diktə edən tərəf kimi çıxış edir.\n“Azərbaycan Ermənistana beş maddəlik təklif göndərib- Kapitulyasiya davam edir? Azərbaycan Xarici İşlər Nazirliyinin rəhbəri bildirib ki, ölkəsi münasibətlərin normallaşması üçün Ermənistana 5 bəndlik sənəd göndərib və qarşı tərəfdən cavab gözləyirlər. Burada ən azı iki məqamı təxmin etmək çətin deyil. Birincisi, Qarabağın Azərbaycanın bir hissəsi kimi tanımaq. İkincisi isə Zəngəzur dəhlizini təmin etmək”, – erməni siyasi analitik deyib.\nBəzi saytlar isə İrəvanın məlum sənədə müsbət cavab versə belə, bunu xalqla müzakirə etməyəcəyini yazıb.\nXatırladaq ki, Azərbaycanın xarici işlər naziri Ceyhun Bayramov Bakının Ermənistanla münasibətlərin normallaşması ilə bağlı qarşı tərəfə 5 maddədən ibarət təklif göndərdiyini və hazırda bununla bağlı cavab gözlədiyini bəyan edib. Onun sözlərinə görə, Ermənistan münasibətlərin normallaşmasını istəyirsə, bu, onlar üçün çox yaxşı fürsətdir.\n“Bir ilə yaxındır ki, Ermənistan tərəfindən bizim təklifimizə heç bir cavab verilmir. Azərbaycan tərəfi öz xoşməramlılığını göstərmək üçün bu yaxınlarda Ermənistana yeni təkliflə çıxış edib. Əgər Ermənistan artıq atəşkəs üzərində işləməyə hazır olmadığını düşünsə, təklif çox əhatəli sənəd ola bilər, çünki biz Ermənistan tərəfinə mahiyyətcə ölkələr arasında münasibətlərin normallaşdırılmasını özündə ehtiva edən bəzi əsas prinsipləri təklif etmişik.\nBiz dövlətlər arasında münasibətlərin tənzimlənməsi ilə bağlı əsas prinsiplərə və ənənələrə uyğun olaraq rəy bildirmişik. Ermənistan bunlara baxıb öz fikrini bildirməlidir. Əgər Ermənistan səmimi şəkildə münasibətlərin normallaşmasını istəyirsə, bu, onlar üçün çox yaxşı fürsətdir. Ermənistanın cavabı tezliklə bəlli olacaq və biz təbii ki, bundan sonra müvafiq addımları atacağıq”, – nazir deyib.\n“Avropa Parlamentinin son qətnaməsi tamamilə əsassızdır” - Azərbaycanın XİN başçısı


Bakıda itkin düşən 12 yaşlı qızdan XƏBƏR VAR - Unikal.org\nYanvarın 4-də itkin düşməsi ilə bağlı KİV-də haqqında məlumat yayılan S.L (şərti ad) yanvarın 6-da polis əməkdaşları tərəfindən Sabunçu rayonu ərazisində tapılaraq Sabunçu rayon İcra Hakimiyyəti və Ailə, Qadın və Uşaq Problemləri üzrə Dövlət Komitəsi tərəfindən Ramana qəsəbəsində yerləşən “Nur” uşaq sığınacağına yerləşdirilmişdi.\nKomitədən Unikal.org-a bildirilib ki, araşdırmalar zamanı ailədə 12 yaşlı qızın valideynləri ilə münasibətlərində problemlərin olması müəyyən edilib və bu səbəbdən də S.L və ailəsi Komitənin tövsiyəsi əsasında Nizami rayon İcra Hakimiyyəti tərəfindən təşkil olunan psixoloji reabilitasiyaya cəlb olunmuşdu.\nBu gün Dövlət Komitəsi və rayon İcra Hakimiyyətinin nümayəndələri ailə ilə yenidən görüş keçirib və nəticədə S.L-in doğmaları ilə bir yerdə yaşaması üçün hər hansı bir problemin mövcud olmadığı nəzərə alınaraq o, ailəsinə təhvil verilib.\nMəsələ müvafiq orqanlar tərəfindən nəzarətdə saxlanılır.\nKarantini pozaraq həbs edilənlərin sayı açıqlandı\nPostlardan keçmək istəyən 2 315 nəqliyyat vasitəsi geri qaytarıldı\nSumqayıtda qazinin başına oyun açdılar\n“VAZ"la piyadanı vuran sürücü hadisə yerindən qaçdı\nSumqayıtda yük avtomobilləri toqquşdu - Yaralılar var\n20 Yanvar günü havaya fişəng atdı - Polis saxladı\nŞabranda qanunsuz ov edənlər saxlanıldı (FOTO)\n46 COVID-19 xəstəsi cinayət məsuliyyətinə cəlb olundu\nŞirvanda ev yandı\nSabirabadda avtomobil kanala aşdı - sürücü öldü\nBakıda sexdə yanğın oldu\nAğcabədidə traktor yük avtomobili ilə toqquşdu - Ölən var\nPolşalı qapıçı tarixə düşdü\n“Supermen”in aktyoru öldü\nMəzunlar arasında dava - bıçaqlanan var\nƏli Əsədov İqtisadi Şuranın iclasını keçirdi - FOTO\n"Son dərəcə yararlı və səmimi bir görüş idi" - Ərdoğan Baydenlə görüşdən danışdı\nKurt Kobeynin çəkdiyi bu avtoportret 477 minə satıldı - FOTO\nPolşa Slovakiyaya uduzdu\n“Sputnik V”nin ilk partiyası Türkiyəyə çatdırıldı\nBəhreyn Krallığının vəliəhdi İlham Əliyevi təbrik etdi\nBu il 39 mindən çox körpə doğulub - Azərbaycanda\nMagistral su kəmərində qəza oldu\nMilli Qurtuluş Günü münasibəti ilə Nərimanovda silsilə tədbirlər keçirilib - FOTOLAR\nBakcell şəbəkəsi Şuşada! - FOTOLAR\nQarpız daşıyan “Qazel” aşdı - VİDEO\nUmayra Tağıyeva qadınlara MÜRACİƏT\nRövşən Rzayev Böyük Britaniya nümayəndə heyəti ilə görüşdü - FOTO\nFaciəli şəkildə ölən Şəmsəddin İgidovla bağlı RƏSMİ AÇIQLAMA\nİlham Əliyev və Mehriban Əliyeva Füzuliyə getdilər - YENİLƏNİB-1


Vajinal ağrılara səbəb nədir » Qadınla.Com - Qadınlar Birİncidir!\nTarix: 15-08-2012, 01:01\nŞərhlər: Baxılıb: 6425\nQadınlarda son günlərdə gedərək artan vajinal ağrılarının ümumiyyətlə ciddi cinsi xəstəliklərin xəbərçisi olduğunu ifadə edən ginekologlar, qadınları bu mövzuda xəbərdar edir!\nVajinal ağrı qadınların böyük bir qisiminin cinsi həyatını mənfi təsir edir. Buna qarşı vajinal ağrının diaqnozu və müalicəsi çox asandır. Cinsəllik əsnasında vajinal ağrı tibbi olaraq disparuni olaraq adlandırılar. Cinsilik əsnasında vajinal ağrı problemi yaşayırsınızsa qətiliklə tibbi kömək almalısınız .Vajinal ağrılar çox vaxt bəzi sağlamlıq problemlərinin xəbərçisi ola bilər.\nVajinus, vajinal kanalda olan əzələlərdə istək xarici sıxılmalardır. Vajinus ümumiyyətlə cinsi yaxınlaşmada qorxu vəziyyətində ortaya çıxar. Bir çox insan vajinusmusun psixoloji bir problem olduğunu düşünər. Bununla birlikdə vajinusmusun səbəb olduğu ağrılar həqiqətən çox sancılı olar.\nVajinusun müalicə yolu çoxdur. Müalicə üsullarının içində fiziki və psixoloji müalicələr vardır. Psixoloji müalicə üsulları vajinusmus ağrısının səbəbləri üzərinə sıxlaşaraq reallaşar.\nİnsanlar cinsi əlaqə əsnasında ağrı hiss edə bilərlər. Bu xəstəliklərin səbəb olduğu ağrılar asemptomatrik və infeksiyanın tək əlaməti olaraq ortaya çıxar.\nEndometriyoza bağlı olaraq yaranan ağrılar yalnız vajinal əlaqə səbəbiylə özünü göstərməz. Endometriyal toxunun bədənin dəyişik bölgələrində böyüməsiylə ortaya çıxar. Ciddi vəziyyətlərdə xəstəlik sonsuzluğa səbəb ola bilər.


Allahşükür Paşazadə: "Hər yeni Novruz bayramı Qarabağda qələbə əzmimizi daha da artırır" » VoicePress VoicePress.az audio\nAllahşükür Paşazadə: "Hər yeni Novruz bayramı Qarabağda qələbə əzmimizi daha da artırır"\n16-03-2018, 19:16 1 062\nVOİCEPRESS.AZ bildirir ki, təbrikdə deyilir:\n""Bismillahir-rəhmanir-rəhim! Əziz həmvətənlərim! Sizi xalqımızın qədim, mübarək bayramı - Novruz münasibətilə ürəkdən təbrik edir, hamınıza Allah-Taaladan səadət və rifah, xoş əhval-ruhiyyə və bayram ovqatı diləyirəm.\nAllaha çox şükürlər olsun ki, xalqımız ildən-ilə hər Novruza daha böyük inamla qədəm qoyur. Hər yeni Novruz bayramı dövlətimiz və millətimizin uğurlu inkişaf yoluna rəvac verir, Qarabağda qələbə əzmimizi daha da artırır. Builki Novruz ölkəmizin həyatında mühüm məqama - Prezident seçkiləri ərəfəsinə təsadüf edir. Xalqımız firavan sabahının, dinc sabit həyat və tərəqqisinin təminini möhtərəm dövlət başçımız Prezident Ilham Əliyev həzrətlərinin qətiyyət və möhkəm iradə ilə yeritdiyi müdrik dövlət siyasətində görür, bu intibah yolunu ürəkdən dəstəkləyir və onun davamlı olmasını diləyir. Ulu öndərin xeyir-duası ilə başlanmış ali mənəviyyat yolunun, əlhəmdülillah, davam etdiyi, İslam dəyərləri ilə yanaşı ümumbəşəri dəyərlərə ehtiramlı münasibəti ilə seçilən, multikultural ənənələr ölkəsi Azərbaycanda qarşıdakı seçkilər də xeyirlərə vəsilə olacaqdır, inşallah!\nРанее » Deputat: "ABŞ ədalətsizliyə, hörmətsizliyə yol verir"« Далее ATƏT: Azərbaycan regionda sabitliyin təmin olunmasına töhfə veri...\nPrezident İlham Əliyev Novruz bayramı\nAllahşükür Paşazadə Qurban bayramı\nABŞ-ın dövlət katibi Novruz bayramı\nSevil Əliyeva xalqı Novruz bayramı\nŞeyx Qurban bayramı münasibəti ilə


İcraçı direktor üçün “soyuq duş” effekti - KADR İŞİ - Fins.az\nİcraçı direktor üçün “soyuq duş” effekti\nİZNESİN MAHİYYƏTİ səhmdarların rifahını artırmaqdan ibarətdir. Artımın davamlılığı biznesin idarə etmə sistemini, uzunmüddətli hədəfləri olan komanda və bütün bunların başında duran CEO tələb edir. Ford və Hewlett-Packard nəhənglərinə nəzər yetirək.\nFord Motor Company şirkətinin təsisçisinin nəticəsi olan William Clay Ford (kiçik), Massaçusets Texnologiya İnstitutun nəzdində fəaliyyət göstərən menecment məktəbində təhsilini başa vurduqdan sonra magistr dərəcəsini almışdır. 1979-cu ildə gənc mütəxəssis Ford şirkətinə işə düzəlir. Satış, marketinq, maliyyə və tərtibat şöbəsində təcrübə qazandıqdan sonra direktorlar şurasına daxil olur.\n1999-cu ildə Ford Motor Company şirkətinin baş icraçı direktoru vəzifəsinə Jack Nasser təyin edilir, o xərcləri “kəsmək” bacarığına görə Jack Bıçaq ləqəbini qazanmışdır.\nCEO kreslosunu tutan kimi Jack işçilərin sayını 24 min nəfərə qədər azaldaraq onları A, B, və C qrupları üzrə böldü. Əgər işçi iki il dalbadal “C” kateqoriyasında idisə, o işdən çıxarılırdı.\nXərcləri azaltmaqla yanaşı, Nasser inqilabçı olmaq istəyib innovasiyaların tətbiqi sahəsində atasını ötüb keçmək qərarına gəlib. İlk iki ilində o, şirkətin avtomobil istehsalı sahəsini genişləndirərək, bütün səyləri internetin inkişafına yönəltdi. “Yüz il bundan əvvəl Henry Ford dünyanı təkərlərin üstünə qoydu, mən isə təkərləri internetin üstünə qoyacağam”, – Nasser qeyd edir.\nNasser şirkətdə “şəxsiyyət dəbi” ni və onun şıltaqlığından asılı olaraq dəyişən qeyri-sabit idarəetmə strukturunu yaratdı. O, ənənəvi modelləri arxa planda qoyaraq premium seqmentə daha çox diqqət yetirməyə başladı (Volvo və Land Rober). Bu cür inqilabi fəaliyyətin nəticəsi də “inqilabi” oldu: 2001-ci ildə şirkətin itkiləri 5,5 milyard dollar təşkil etmişdir.\nHenry Ford-un varisi olan William, “inqilabçı” ya öyüd-nəsihət vermək üçün bir neçə dəfə cəhd etdi, lakin Nasser buna heç bir məhəl qoymadı. 2001-ci ildə ailənin səbri tükəndi və William Clay Ford Nasser-i işdən çıxararaq, onun “Napoleon planları” nın hamısını ləğv etdi. Bir müddət sonra şirkət bütün diqqətini yenidən avtomobil istehsalı üzərində cəmləşdirdi. Üç il ərzində şirkətin rentabelliyi qalxdı və Ford müştərilərin gözündə yenidən “canlandı”.\n2002-ci ildə, şirkətin qurucularından biri olan William Hewlett-in ölümündən bir il sonra Compaq Computer və Hewlett-Packard birləşməsi haqqında xəbər ortaya çıxdı. Bu, HP-nin baş icraçı direktorunun fikrincə, birləşmiş şirkəti kompüter sənayesinin liderinə çevirməli idi. Müqavilənin dəyəri 21 milyard dollar təşkil edirdi və Compaq Computer-in səhmdarlarının əksəriyyəti (90%) tərəfindən dəstəkləndi. Buna baxmayaraq, şirkətin varisləri – Walter Hewlett, David və Lucille Packard-ın fondu buna razı deyildilər.\nMünaqişə açıq forma aldı və qələbə qazanmaq üçün Carly Fiorina bütün investisiya səhmdar şirkətlərinə, hətta nisbətən kiçik portfelləri satan şirkətlərə zəng edərək təklif olunan birliyə səs verməyə təşviq etdi. Nəticədə, Fiorina çətinliklə də olsa üstünlük qazana bildi.\nNiyə jurnalistlər “əsrin müqaviləsi” nə mənfi münasibət bəslədilər? Səsvermə öncəsi çıxışında Hewlett şirkət səhmdarlarına xatırlatdı ki, kompüter sənayesində böyük birləşmə və satınalmalar əvvəllər heç vaxt gözlənilən nəticələr verməyərək, onların arxasında duran liderlərin eqosunu əks etdiriblər.\nO qeyd etdi ki, 1998-ci ildə Compaq və Digital Equipment Corporation (DEC) şirkətlərinin birləşməsi səhmdarlara vəd edilmiş fayda gətirmədi və hazırda bu sövdələşmə zərərvericidir.\nBuna baxmayaraq, səhmdarların əksəriyyəti keçmiş uğursuzluqları kifayət qədər effektiv olmayan planlaşdırma ilə izah edən Fiorina-ya inandı. Nəticədə, 2015-ci ildə 70 illik tarixə malik olan korporasiya yenidən iki yerə parçalandı. 2001-ci ilin birləşməsi isə şirkətin yol verdiyi səhvlərdən biri kimi qiymətləndirilir. Qeyd edək ki, 2015-ci ildə korporasiya on il bundan əvvəl Walter Hewlett-in irəli sürdüyü ideyaya qayıtdı.\nSəhmdarların rifahını formalaşdıran uğurlu biznes yaratmaq çətindir, lakin onu onilliklər boyu saxlamaq ondan da çətindir. Nə Jack Nasser, nə də Carly Fiorina savadlı idarəçi deyildi.\nŞirkətin dəyərini artırmaq üçün effektiv idarəetmə dedikdə, elm və incəsənətin birləşməsinə uyğun gəlir. Bu, savadlı və təcrübəli CEO, motivasiya və ambisiya dolu komanda tələb edir. Lakin direktorlar şurası da öz əhəmiyyətini unutmalı deyil. Səhmdar şirkətdə “can yandırmalı”, direktorlar şurasının üzvləri isə təcrübəsinə, xarakter gücünə və müdrikliyə görə CEO ilə eyni səviyyədə olmalıdırlar.


“Alman maşını” ilə "toqquşmanın" nəticəsi - LAYİHƏ - Ən son idman xəbərləri\n19:42 23 oktyabr 2021\n“Alman maşını” ilə "toqquşmanın" nəticəsi - LAYİHƏ\n15:30 17 noyabr 2017\nSportLine.az dəyərli oxucularına “Yığma komanda: son seçmə mərhələnin analitik-statistik yekunu; AÇ-2020 üçün baza rolunu oynayacaq yığmanın seçimi və formalaşdırılması; yığmanı gücləndirmək imkanı: islahat, yoxsa inqilab yolu?” adlı layihə çərçivəsində altıncı yazını təqdim edir. Budəfəki yazımızda qrupda keçirdiyimiz ən maraqlı oyunlardan birindən bəhs edəcəyik. Yəqin siz də razılaşarsınız ki, Almaniya ilə Bakıdakı görüş doğma meydanda oynadığımız digər qarşılaşmalardan həm baxımlılığına, həm də azarkeşlərin marağına görə xeyli fərqlənirdi. Bunda rəqibin son dünya çempionu olması və heyətində yetərincə tanınmış futbolçular yer alması da böyük rol oynayırdı.\nBizi yenidən ümidləndirməli olan milli\nŞimali İrlandiya ilə Belfastdakı qarşılamaşdan sonra qrupda ikinci yeri tutmağa olan ümidlərimiz xeyli azalmışdı. 0:4 hesablı məğlubiyyət bizi reallıqla barışmağa məcbur etmişdi. Prosineçkinin çalışdırıdığı komandamızın gücləndiyini, güclü rəqiblərlə başabaş mübarizə apara biləcəyini düşünməyin tələskənlik olduğu haqda təəssüratlar yaranmağa başlamışdı. Təsadüfdən, yoxsa zərurətdən idi ki, xorvatiyalı mütəxəssisin də işinə məsuliyyəti azalmaqda idi. Əvvəlcədən Prosineçkinin yeni il tətilini başa vurduqdan sonra Bakıya gələcəyi, oradan da Antalyaya yollanacağı bildirilmişdi. Millimizin baş məşqçisi Türkiyəyə təlim-məşq toplanışına yollanan klublarımızın düşərgəsinə baş çəkməli, futbolçuların hazırlığı ilə bilavasitə yerində tanış olmalı idi. Bununla da Prosineçki həm də milliyə namizəd sayılan yeni adları izləməli idi. Çünki, millidə daim yeni adlara ehtiyac duyulduğundan klubların təlim-məşq toplanışları da nəzarətdə saxlanılmalı, istedadlı gənclər düzgün istiqamətləndirilməli idi. Əvvəlki iki mövsümdə yanvar ayını Antalyada keçirən, klublarımızın düşərgəsinə baş çəkən Prosineçkinin bu dəfə xəstələndiyini deməsi, Zaqrebə qayıtması xeyli təəccüblü oldu.\nYığma komandanın qarşısında isə, Belfastdakı uğursuzluqdan sonra çətin missiya dayanırdı. İtirilmiş inamı bərpa etmək, azarkeşləri yenidən ümidləndirmək vacib idi. Almaniya isə belə bir məqamda heç də uğurlu rəqib deyildi. Rəqibin gücü, heyətindəki futbolçuların səviyyəsi haqqında yeni nəsə demək, uzun-uzadı araşdırma aparmaq da tələb olunmurdu. İlk dörd turda 100 faizlik nəticə göstərən “bundestim” öz qapısından top belə buraxmamışdı. Yoahim Lövün çalışdırdığı komanda səfərdə Norveçi 0:3, San Marinonu isə 0:8 hesabı ilə məğlub etmişdi. Doğma meydanda keçirilən oyunlarda isə Çexlər üzərində 3:0, Şimali İrlandiya üzərində isə 2:0 hesablı qələbə qazanılmışdı. Bu nəticələr son dünya çempionlarının yaxşı formada olmasından, Lövün əlinin altında əla ifaçıların toplanmasından xəbər verirdi. Millimizin Almaniya ilə oyunda qələbə qazanmaq şansları isə möcüzəyə bərabər idi.\nLöv bizə ehtiyatla yanaşırdı\nAzərbaycan millisinin seçmə mərhələyə əla start verməsi, ilk üç oyunda yeddi xal toplaması almanları bizə ehtiyatla yanaşmağa vadar etmişdi. Təsadüfi deyil ki, 3-cü turdan sonra qrupdakı vəziyyətlə bağlı danışan Yoahim Löv Azərbaycanla Bakıda keçiriləcək görüşü qrupun mərkəzi oyunu adlandırmış, yalnız həmin oyundan sonra dünya çempionatına vəsiqə qazanmaq haqda danışa biləcəklərinə işarə vurmuşdu. Almaniyalı çalışdırıcı Azərbaycanla oyun üçün bütün əsas heyət üzvlərinə dəvət göndərmiş, “bundestim” Bakıya ən güclü futbolçularla gəlmişdi. Heyətdəki adlara baxarkən buna bir daha əmin olmaq mümkün idi: Manuel Noyer, Mark-Andre ter Ştegen, Bernd Leno, Şkodran Mustafi, Yonas Hektor, Benedikt Hövedes, Mats Hummels, Antonio Rüdiger, Niklas Süle, Coşua Kimmix, Sebastian Rudi, Sami Xedira, Yulian Brandt, Toni Kroos, Andre Şürrle, Lukas Podolski, Məsut Özil, Tomas Müller, Əmrə Can, Yulian Draksler, Yulian Vayql, Mario Qomes, Leroy Sane, Timo Verner.\nDünyanın ən güclü yığmalarından birinin Bakıya gəlməsi azarkeşlərimiz üçün də əsl bayrama çevrilmişdi. Qarşılaşmanın yazın ilk günlərinə, Novruz bayramından 5 gün sonraya təsadüf etməsi də xoş bir təsadüf idi. Azarkeşlər bayram günlərinin yaxşı əhval-ruhiyyəsini, istirahətlərini futbolda davam etməyi hədəfləyirdi. Oyunun başlamasından bir-neçə gün əvvəl kassadakı biletlər tükənmişdi. AFFA-nın bilet satışına ciddi nəzarət etməsi, bir nəfərə ikidən artıq bilet satılmaması da bunun göstəricidi idi. Bakı Olimpiya Stadionu paytaxtımızda düzənləcək IV İslam Həmrəylik Oyunlarının hazırlıqları üçün təşkilat komitəsinin nəzarətinə verildiyindən millimiz Almaniyanı məşhur hakimimiz Tofiq Bəhamovun adını daşıyan Republika stadionunda qəbul edirdi. Qarşılaşmanın başlamasına saatlar qalarkən stadionun ətrafında əsl ajiotaj yaşanır, azarkeşlərin möhtəşəm qarşılaşmaya böyük maraq göstərdiyi dərhal hiss olunurdu.\nRəşad Sadıqovun qayıdışı və...\nAlmaniya ilə oyun Rəşad Sadıqovun uzun fasilədən sonra milliyə qayıdışı ilə əlamətdar oldu. Rahid Əmirquliyevdən kapitan sarğısını təhvil alan komandamızın lideri ilk dəqiqələrdən meydandakı yerini tutmuşdu. Kamran Ağayev də adət etdiyimiz kimi “çərçivə”də idi. Müdafiənin mərkəzində Rəşadla yanaşı digər “Qarabağ”lı Bədavi Hüseynov yer alırdı. Prosineçki cinahları Maqomed Mirzabekovla Pavel Paşayevə tapşırmışdı. Qara Qarayevlə Rahid Əmirquliyev də dağıdıcı funksiyasını yerinə yetirməli, rəqibin hücumlarını irəlidə qarşılamaqla müdafiəçilərin yükünü azaltmalı idilər. Dmitri Nazarov uzaqdan zərbələri, Cavid Hüseynovla Əfran İsmayılov isə sürətli cinah keçidləri ilə almanları narahat etməli idilər. Hücumun sivri ucundakı qol ümidimiz isə Ramil Şeydayev idi. Hadisələri qabaqlayaraq qeyd edək ki, almanların "beton" müdafiəsini yarmaq gənc Ramil üçün elə də asan olmadı. Xeyli güc sərf edən Şeydayevin yorulduğu görə Prosineçki onu qarşılaşmanın 66-cı dəqiqəsində “Bursaspor”dan gələn Dəniz Yılmazla əvəzlədi. Ruslan Qurbanovun 81-ci dəqiqədə Əfranın, Eddi İsrafilovun isə, bundan 5 dəqiqə sonra Rahidin əvəzinə meydana çıxması isə xüsusi nəyisə dəyişməyəcəkdi. Çünki artıq həmin dəqiqələrə qədər iş-işdən keçmişdi.\n... Dmitri Nazarovun qolu ilə gələn ümidlər\nRespublika stadionunun tribunalarını dolduran azarkeşlərin millimizə dəstəyi dərhal hiss olunsa da, komandalar arasındakı səviyyə fərqi də göz qabağında idi. Bu fərqi təkcə əzmkarlıq və azarkeş dəstəyi ilə aradan qaldırmaq çətin görünürdü. Təsadüfi deyil ki, artıq 2-ci dəqiqənin tamamında almanlar ilk təhlükəli hücumu reallaşdırdılar. Tomas Müller sağ cinahla irəliləyib, çətinlik çəkmədən cərimə meydançasına daxil oldu. Onun qapıya paralel ötürmə verməsinə də mane olan tapılmadı. Yaxşı ki, son anda Qara Qarayev topu meydandan çıxarmaqla təhlükənin qarşısını aldı. 15-ci dəqiqədə Mats Hummelsin qapıya doğru təhlükəli zərbəsi də həyacan siqnalından xəbər verirdi. Bundan 3 dəqiqə sonra isə Kamran Ağayev topu tordan çıxardı. Julian Draxler qapıyla üzbəüz olan Andre Şürrleyə dəqiq ötürmə verdi və sonuncu onu tora qovuşdurdu.\nAlmanların bir qolla kifayətlənmədiyi, hesabı artırmaq istəyi ardıcıl hücumlardan bəlli idi. Belə bir məqamda onları ya əks-hücumda yaxalamalı, ya da həmlələrini mərkəz dairəsində zərərsizləşdirməklə təzyiqi azaltmağa çalışmalıydıq. Rəqib bizi uzun müddət topsuz qoyduğundan bunu həyata keçirmək mümkün olmurdu. Lakin 31-ci dəqiqədə qəfildən bu ssenari dəyişdi. Mərkəzdə topu bir-birinə ötürən almanlar onu qəfildən itirdilər. Fürsəti əla dəyərləndirən Əfran bu hədiyyəni qəbul etdi və sağ cinahla bir qədər irəlilədikdən sonra cərimə meydançasına doğru şığıyan Dmitri Nazarovu “tapdı”. Ötürməni qəbul edən Nazarov onu səliqə ilə ram edəndən sonra qapının uzaq küncünü dəqiq nişan aldı. Azərbaycan millisi bu qolla hesabı bərabərləşdirdi. Vurduğumuz qol həm də almanların seçmə mərhələdə öz qapılarında gördüyü ilk top idi, 9 ay öz qapılarından top buraxmayan qonaqlar ilk dəfə Bakıda məyus oldular. Gözlənilməz qol, mərkəzdə buraxılan kobud səhv Lövü də xeyli qəzəbləndirmişdi.\nBir qol bizə baha başa gəldi\nHesab bərabərlişdikdən sonra almanların daha böyük qüvvə ilə irəli atılacağı, fasiləyə qədər yenidən Kamranı məyus etməyə çalışacağı gözlənilənilirdi. Onlar başa düşürdülər ki, birinci hissədə bunu edə bilməsələr, meydan sahibləri qalan dəqiqələrdə daha sıx müdafiə olunacaq, müxtəlif fəndlərlə, praqmatik futbol elementləri ilə vaxtı uzatmağa çalışacaqlar. Biz də planlarımızı buna uyğun qurmalı, qalan 15 dəqiqədə müdafiədə səhvsiz oynamaqla rəqibin yenidən fərqlənməsinə imkan verməməliydik. Bütün bunlar futbol nəzəriyyəsinin tələbləri idi. Millimizin futbolçuları isə onu əməli olaraq meydanda tətbiq etməli idilər. Bəlkə də özləri də bunu başa düşürdü və Robert Prosineçi də həmin dəqiqələrdə bu cür tapşırıqları onlara çatdırırdı. Amma rəqib bizim düşündüyümüzdən də xeyli güclü olan “alman maşını” idi. Görünür, elə bu səbəbdən də həmin nəzəriyyəni meydana tətbiq etmək, fasiləyə 1:1 hesabıyla yollanmaq mümkün olmadı.\nQol sevincimiz cəmi beş dəqiqə çəkdi. Çoxgedişli kombinasiya ilə mərkəz xəttini bir göz qırpımında keçən almanlar cəmi bir dəqiq ötürmə ilə Tomas Mülleri Kamranla təkbətək çıxardılar. “Bavariya”nın yarımmüdafiəçisi bu fürsəti qaçırmadı. Bu epizodda buraxılan qola görə Kamranı da günahlandırmaq yersiz idi. Qola cavab vermək üçün bir dəqiqə sonra şans qazandıq. Nazarov daban ötürməsiylə cinah müdafiəçisi Pavel Paşayevi zərbə mövqeyinə çıxardı. Sonuncunun elə də qüvvətli olmayan zərbəsindən sonra top Noyerdə qaldı. Az sonra Şeydayevin ötürməsini qəbul edən Əfran cərimə meydançasında topla çox oynayıb, onu qapının üzərindən vurmasaydı, 2-ci qolu vura bilərdik. Fasiləyə minimal hesablı məğlubiyyətlə yollanmağımız belə heç-heçəyə olan kövrək ümidlərimizi qoruyacaqdı. Lakin yorğun görünən futbolçularımız 45-ci dəqiqədə almanların daha bir məhsuldar hücumuna əngəl ola bilmədilər. Hər şey isə adi vəziyyətdən yarandı. Bəlkə də almanların futbolda qazandığı uğurun sirri də elə bundadı. Onlar meydanda soyuqqanlı davranmağı, adi vəziyyəti belə məhsuldar hücuma çevirməyi yaxşı bacarırlar. Qapımıza vurulan 3-cü qolu belə təsvir edə bilərik: sağ cinah müdafiəçisi Hövedes yavaş-yavaş irəliləyir, topu özündən bir qədər irəlidə olan Coşua Kimmixə atır. Onun asmasında sonra isə hamıdan hündürə tullanan Mario Qomez qol vurur.\nBundan sonra futbolçularımızın vəziyyəti dəyişəcəyinə, Noyeri az iki dəfə məyus edəcəyinə inanmaq çox çətin idi. Fasilədən sonra almanların nisbətən sakitləşməsinin, oyunun sürətini aşağı salmasının da səbəbini da bunda axtarmaq lazımdır. Rəqib daha az güc sərf etməyə çalışır, bununla belə topu özündə saxlamaqla tez-tez qapıda Ağayevi, tribunalarda izə minlərlə azarkeşi həyacanlandırırdı. 81-ci dəqiqədə qapımıza vurulan dördüncü qol da əvvəlkilərdən elə də fərqlənmədi. Yenə də az qala yeriyə-yeriyə cərimə meydançamıza qədər gələn Almaniya millisinin futbolçuları topu bir-birinə zərgər dəqiqliyi və əsl alman soyuqqanlılığı ilə ötürürdülər. Son nöqtəni qoyan Dortmund “Borussiya”sının 27 yaşlı hücumçusu Andre Şürrle oldu. Bununla da o, həm də dublunu rəsmiləşdirdi.\nArdıcıl iki oyunda meydandan xalsız ayrılan millimiz Şimali İrlandiyanın Norveçi məğlub etməsindən sonra 2-ci pilləylə də vidalaşdı. Norveçi və San Marinonu məğlub edən çexlər də xallarını səkkizə yüksəltməklə bizi ötməyi bacardılar. Beləcə millimiz dörd turdan sonra 4-cü pillədə qərarlaşdı və qrupdan çıxmaq şanslarını xeyli pisləşdirdi.\nVaqif Sadıqov: “Beyinlərdə inqilab etməli, rəqibin adından qorxmamalıyıq”\nMəşqçilər Komitəsinin sədri Vaqif Sadıqov bu seçmə mərhələdə millimizin çox yaxından izləyənlərdən biri oldu. Səfər oyunlarına yollanan nümayəndə heyətinin tərkibində yer alan təcrübəli mütəxəssis doğma meydanda keçirdiyimiz oyunları da diqqətlə izləyirdi. Elə bu səbəbdən də bu dəfə müsahib kimi onu seçdik.\nSadıqovdan ənənəvi olaraq seçmə mərhələni dəyərləndirməyi xahiş etdikdə, o da sırf toplanan xallar baxımından “C” qrupundakı çıxışımızı yaxşı adlandıra biləcəyini söylədi.\n- Etiraf edək ki, 10 xal bizim üçün qənaətbəxş nəticədir. Bundan daha artığını toplamaq mümkün idimi soruşsanız, o suala da müsbət cavab verərdim. Qrupumuz həqiqətən də mürəkkəb idi. Şanslarımız da oldu. İlklərə imza atdıq: ilk 3 oyunda uduzmadıq, ardıcıl iki qələbə qazandıq, Almaniya millisinin qapısına ilk qolu biz vurduq, onları öz meydanlarında da məyus etdik. Bir çox oyunlarda vacib qollar vurduq. Bütün bunlara baxmayaraq, topladığımız xallar 5-ci pillədə yuxarı qalxmağımıza yetərli olmadı. Deməli, futbolun inkişaf tempi bizdən də daha yüksək oldu, hələ onunla tam ayaqlaşa bilmədik. Çalışmalıyıq ki, bundan da artığını edək, futbolçularımıza qarşı indikindən də tələbkar olaq. Biz bunu dərk edirik. AFFA rəhbərliyi də, mütəxəssislər də başa düşür. Artıq AFFA yeni siyasətin tətbiq olunmasına başlayıb. Millinin yeni baş məşqçisi var və Qurban Qurbanova geniş səlahiyyətlər verilib. İnanıram ki, bunun da effektini gələn seçmə mərhələdə görəcəyik.\n- Bizim üçün Belfastdakı məğlubiyyət xüsusilə acınacaqlı oldu. Bu yenilgi ilə sanki ruhdan düşdük, ümidlərimiz azaldı. Siz necə düşünürsünüz?\n- Şimali İrlandiya ilə oyunlar bizim üçün çox çətin və uğursuz alındı. Düzgün qeyd etdiniz, Belfastdakı məğlubiyyətin təsirindən uzun müddət çıxa bilmədik. Ondan sonra şanslarımız da xeyli azaldı. Amma Bakıdakı oyunu da unutmamalıyıq. Əminliklə söyləyirəm ki, o oyunda biz məğlubiyyətə layiq deyildik. Millimiz meydandan azı bir xalla ayrılmalı idi. “Qırılma nöqtəsi” daha çox Bakıdakı qarşılaşmanı sayıram. Ən azından burada məğlub olmasaydıq, şanslarımız daha çox qalacaqdı. Onda Çexiya ilə Bakıda 3 xal uğrunda oynayıb, qələbə də qazana bilərdik. Hadisələrin müsbət axarı, rəqiblərin bizə sərf edən nəticələri ilə ikinci yerə şansımız davam edəcəkdi. Məğlubiyyətsiz oyunlar seriyamız Belfastda qırıldı. Bakıda isə yaxşı oynasaq da, uduzduq və şanslarımızı itirdik. Bakıdakı oyun ən azından sübut etdi ki, biz Şimali İrlandiyadan heç də böyük fərqlə geridə qalmırıq.\n- Siz də prosesləri diqqətlə müşahidə etmisiniz. O zaman bu suala cavabınız maraqlı olar. Şimali İrlandiya ilə Belfastdakı oyundan sonra Prosineçkinin bizə münasibəti dəyişdi, işinə soyumağa başladı. Belə fikirə düşmək üçün əsas da var. Əvvəlcədən planlaşdırırldı ki, xorvatiyalı mütəxəssis klublarımız Antalyadakı düşərgəsinə yollanacaq, qış hazırlığını izləyəcək. Amma millimizin baş məşqçisi bu planı icra etmədi, Antalyaya getmədi.\n- Robert Prosineçki peşəkar məşqçidir. İnanmıram ki, bir oyunda məğlub olmaqda öz işindən soyusun. Bunu heç də düzgün qəbul etmirəm və Prosineçkinin belə fikrə düşməsi də real deyil. Özü də dəfələrlə deyirdi ki, Azərbaycan millisi ilə ilklərə imza atmışam və öz işimi davam etdirirəm. Buradakı işi ilə də bütün Avropada nüfuz qazandı. Düşünmürəm ki, Antalyaya yollanmamasının səbəbi bu məqam idi. Xorvat çalışırdı ki, həm Azərbaycan futbolunun nüfuzunu yüksəltsin, həm də öz işi ilə imic qazansın. Belədə hələ qışdan qarşısına belə bir məqsəd qoyduğu inandırıcı deyil.\n- Almaniya ilə oyunla bağlı fikirləriniz də maraqlıdır. Onlarla buradakı oyunumuz Novruz bayramından sonraya təsadüf edirdi. Azarkeşlərdə də, mətbuatda da böyük ajiotaj da var idi. Amma qapımızdan 4 top buraxdıq. “Alman maşını” həqiqətən də söylənildiyi kimi qorxulu və məğlubedilməzdir?\n- “Alman maşını” hər nə qədər desək də, onlara qarşı oyunlarımızı xatırlayaq. Həm orda, həm də burda 0:1 hesabıyla uduzarkən cavab qolunu vurmağı bacardıq. Heç də pis təsir bağışlamadıq. İstənilən rəqibə qarşı oynaya bilərik, mübarizə apararıq. Futbolçularımız da bunu isbatladı. Bəlkə də psixoloji cəhətdən hansısa problemlər, rəqibi gözümüzdə həddən artıq böyütməyimiz bəzi məqamlarda həlledici oldu. Hər bir işdə başa düşməliyik ki, reallığı dəyişdirən fərdlər, futbolçulardır. Almaniya bu səviyyəyə çatıbsa, ona çalışaraq, müntəzəm məşqlər edərək nail olub. Biz də onlardan öyrənməli, öz üzərimizdə çalışmalıyıq. Mən hesab edirəm ki, biz futbol oynamağı bacarırıq. Ola bilər ki, ayrı-ayrı epizodlarda fərdi mübarizələri uduzuruq və yaxud 90 dəqiqə eyni tempdə oynamaq bizə çətin olur. Zamanla bu problemlərin də öhdəsindən gəlmək mümkündür. Bu cür rəqiblərlə oyunlar bizim üçün elə bir nümunədir. Sanki bəxtimizdəndir ki, almanlarla püşk bizi tez-tez qarşılaşdırır. Bunun özü də bir şansdır ki, onlara baxaq, nələrsə öyrənək. Klub səviyyəsində artıq o yüksəlişə nail olmuşuq. “Qarabağ” sübut edir ki, heç kimdən çəkinmək lazım deyil. Ən vacibi beyinlərdə inqilab etmək, psixoloji cəhətdən rəqiblərə qarşı lazımınca hazırlanmaqdır. Belə olan halda millimizin də nəticələri nəzərəçarpacaq dərəcədə yaxşılaşacaq, Almaniya kimi rəqiblərdən qorxmayacağıq.\n- Bir vacib detal üzərində ayrıca dayanmaq istərdik. Almaniya ilə burdakı oyunda 30-ci dəqiqədə hesabı bərabərləşdirdik...\n- Nə soruşacağınızı artıq anladım. Demək istəyirsiz ki, hesab bərabərləşəndən sonra çox tez də qol buraxdıq...\n- Bəli, məhz onu soruşacaqdıq. Heç olmasa fasiləyə qədər hesabı qorusaydıq, fərqli nəticə ola bilərdi?\n- Əlbəttə ki, ola bilərdi. Çox adi epizodlarda almanların ustalığı öz sözünü dedi. Sizin də yadınızdadır, sonra 81-ci dəqiqəyə qədər Almaniya fərqlənə bilmirdi. Sadəcə, tam təminat vermək olmaz ki, praqmatik oyuna tam meyl etsəydik, qapımızı toxunulmaz saxlayardıq. Komandanın potensialını Prosineçki bizdən qat-qat yaxşı bilir. O da başa düşürdü ki, almanlara qarşı tam açıq futbol oynamaq olmaz. Buna hazır deyilik. Baxmayaraq ki, bəzi dəqiqələrdə heç də rəqibdən geri qalmırdıq. Fasiləyə 1:1 hesabı ilə çıxa bilsəydik, daha fərqli ssenarilə ola bilərdi. Oyunu başqa cür də qurardıq. Hər bir komanda qarşısına müxtəlif hədəflər qoyur, nəticə qazanmağa çalışır. Amma baxır ki, hansı üsulla. Bizim millimiz də məhdud imkanlarla Almaniya kimi rəqibdən xal qoparmağa, ən azından layiqli oyun sərgiləməyə çatışırdı. Rəqibin gücü isə bizə başabaş oynamağa imkan vermirdi. Məğlub olsaq da, biz ən yaxşı oyunlarımızdan birini almanlara qarşı sərgilədik. Mən nəticədən daha çox meydanda baş verənlərdən danışmağa çalışıram. Ola bilər ki, fərdi səhvlərdən qol buraxaq, uduzaq. Tarixi yazan futbolçulardır. Onlar da öz güclərini meydanda qoyurlar. Çalışırdıq ki, rəqibin sürətinə uyğunlaşaq. Almanlar meydanda dəqiqliklə bilirlər ki, kim nə iş görməli, hara qaçmalı, kimə ötürmə verməlidir. Biz də bu səviyyəyə çatmaq üçün çalışmalıyıq.\n- Sonuncu sualımız şəxsən sizin özünüzlə bağlıdı. Bizim futbolçuların standart vəziyyətlər zamanı zəif görünməsi məlum həqiqətdir. Künc zərbələrini və standartları boşa veririk. Amma sizin bilavasitə bizim futbolçulara öyrətdiyiniz özünəməxsus künc zərbəsi vuruşu var. O üsulla biz Türkiyəyə qol vurmuşuq, tarixi nəticə qazanmışıq. Klublarımız da bundan yararlanır. Necə bilirsiz, yeni bir ixtiraya ehtiyac var? Bəlkə bundan sonra standartları, kornerləri boşa vermərik...\n- Yaxşı ki, bunu xatırlatdınız. Amma unutmayın ki, hər bir tapşırığı uzun müddət sınaqdan çıxarmaq, dəfələrlə məşq etmək, onu futbolçuların beyninə yeritmək lazımdı. Buna qadir məşqçilərimiz də var, ağıllı futbolçularımız da. İnşallah, yenisini də taparıq. Futbol bu gün dünyada inkişaf edir, biz də onunla ayaqlaşmalıyıq. “Azərbaycansayağı künc zərbəsi”ni biz 1994-cü ildə tətbiq etməyə başlamışdıq. İndiyə kimi də faydasını görmüşük. Mənim rəhbərliyim altında futbol oynamış Yaşar Vahabzadə U-21-i çalışdıranda Omana qarşı oyunda bir vaxtlar məşqlərdə sınadığımız üsulu tətbiq etmişdi. Elə o cür yenilikdən də qol vurmuşduq. Bəzən səfərlər zamanı futbolçular məndən soruşur ki, künc zərbəsi zamanı ucaboy rəqiblərə qarşı necə oynayaq? Cavabım sadədir; vaxtında irəli çıxmaq və rəqibi oyundan kənar vəziyyətə salmaq. Hər bir oyun üslubuna qarşı nəsə qurmaq olar. Hücumda da, müdafiədə də yenilik edə bilərik. Bunları dəfələrlə məşqlərdə sınamaq və həyata keçirmək mümkündür. Özümdə bununla bağlı nəzəriyyələr var. Təəssüf ki, onları sınamaq üçün imkan olmayıb.\nMəşqçilər Komitəsinin sədri Vaqif Sadıqovla söhbətimizdə bir çox maraqlı məqamlara toxunduq, məğlubiyyətin səbəblərini araşdırdıq. Eyni zamanda daha yaxşı nəticələr qazanmaq üçün nələrin tələb olunduğunu öyrəndik. Yazılarımız və araşdırmalarımız davam edəcək.


90 yaşlı Qorbaçov: “Həyatımda 2 böyük sevgi olub” - Modern.Az Azərbaycan və dünya xəbərləri\n2 mart 2021, 17:43 | DÜNYA\nSSRİ-nin sonuncu lideri Mixail Qorbaçov mərhum həyat yoldaşı Raisa Qorbaçovadan danışıb.\nModern.az Rusiya KİV-nə istinadən xəbər verir ki, o, həyat yoldaşı ilə rəqs meydanında tanış olduğunu xatırlayıb.\n“Raisa Maksimovna ilə rəqs meydanında tanış olduq. İlk olaraq, bir-birimizə maraqlı olmadığımızı nümayiş etdirirdik. Amma zaman keçdikcə, yenidən görüşmək istəyirdik. Bir dəfə görüşərək qərar verdik ki, ömrümüzün sonuna qədər birgə yaşayaq”.\nMixail Qorbaçov həyatına ikinci böyük sevginin 1970-ci ildə gəldiyini bildirib.\n“1970-ci ildə məni Diyar Partiya Komitəsinin 1-ci katibi seçkilər. İlk sevgim və əsas sevgim məlumdur, həyat yoldaşımı sonuna qədər sevmişəm. İkinci sevgim isə siyasət idi. Siyasət də çox maraqlı xanım idi”- deyə Qorbaçov əlavə edib.\nBirinci xanım Eldar Quliyevin dəfn mərasiminə əklil göndərdi 18 Aprel 2021, 14:35 Səhnəmizin Koroğlusu - Sabirabaddan İtaliyaya gedən yol... 17 Aprel 2021, 17:14 “Özü də, filimləri də tamaşaçıların qəlbində yaşayacaq” - Eldar Quliyevlə bağlı XATİRƏLƏR 16 Aprel 2021, 17:14 Saz Ədalətsiz qalıb, indi onu kimsə əvəz edə bilmir 16 Aprel 2021, 15:35 Tarix Muzeyinə yeni direktor seçildi 16 Aprel 2021, 14:12 Ağı 16 Aprel 2021, 08:40 Pakistanlı qızla evlənən azərbaycanlı oğlan danışdı: “... Rektor sürpriz etdi” 15 Aprel 2021, 17:52 “Rəmişin hər şeyi mənimdir, maşını, evi…” - Gülü açıqlama verdi 15 Aprel 2021, 15:33 Bu da bir qismətdir...- İlham Namiq Kamal mərhum rejissordan YAZDI 15 Aprel 2021, 14:50 Bakıda oxuyan pakistanlı qız azərbaycanlı oğlana ərə getdi - FOTO 15 Aprel 2021, 14:26 Öz gücünə “ayağa durub” ucalan İNŞAATÇI 14 Aprel 2021, 15:03 Azərbaycanın on milyonuncu adamı - FOTOLAR 13 Aprel 2021, 11:49 “Bu yaşımda saçım ağarmasaydı, xəcalətimdən cəmiyyət içinə çıxa bilməzdim” - Fəzail İbrahimli 12 Aprel 2021, 09:28 Azad Mirzəcanzadənin TƏVAZÖKARLIĞI 11 Aprel 2021, 23:02 “Kələntər dayı, ürəyimi nişan al, ağrıdır axı!” - FOTOLAR 11 Aprel 2021, 18:22 Dilavər Əzimlinin övladı atasının 40-da YAZDI 11 Aprel 2021, 15:54 Tədqiqatçı alim Seyid Şuşinskinin başdaşının dəyişdirilməsini İSTƏYİR 11 Aprel 2021, 15:17 Britaniya kraliçası 95 yaşında DUL QALDI 9 Aprel 2021, 15:11 Ramazan ayı ilə bağlı FƏTVA VERİLDİ 9 Aprel 2021, 15:10 “Ögey ana”da başlayıb “Fəryad”la bitən tale - Ceyhun Mirzəyevə sui-qəsd… 9 Aprel 2021, 12:37


Dünya çempionatında son medal » Sportnet.az\nTarix: 3-11-2019, 22:12 Baxış sayı: 37 Bölmə: Döyüş növləri / Güləş / Göy\nSportnet.az xəbər verir ki, altıncı yarış günündə Azərbaycanın son 4 yunan-Roma güləşçisi mübarizə aparıb.\nƏsgər Əlizadə debütdə ötən il böyüklər arasında dünya çempionatının finalında 55 kq çəki dərəcəsində Eldəniz Əzizliyə məğlub olan Qırğızıstan güləşçisi ilə bacarmayıb. Lakin rəqib finala yüksəldiyi üçün Əlizadə bu gün təsəlliverici görüşə çıxıb və yenə məğlub olub.\nNamaz Rüstəmov ilk mərhələdə prinsipial görüşə çıxıb. Rusiyanı təmsil edən erməni güləşçi ilə qarşılaşma gərgin mübarizə şəraitində keçib. İlk hissə rəqibin 5:0 hesablı üstünlüyü ilə başa çatsa da, Rüstəmov ikinci hissədə geridönüş etməyi bacararaq sonuncu xal prinsipinə əsasən qələbə qazanıb. Amma növbəti görüşdə o, hesabda öndə olarkən səhvə yol verərək yaponiyalı rəqibinə uduzub.\nMübarizəyə 1/8 finaldan qoşulan Sənan Süleymanov daha bir yaponiyalıya elə ilk hissədə qalib gələrək dünya çempionatına inamlı start verib. Norveç təmsilçisini də vaxtından əvvəl məyus edən Süleymanov adını yarımfinala yazdırıb. O, daha sonra Moldova güləşçisindən də güclü olaraq finala vəsiqə qazanıb. Bu gün İran pəhləvanı ilə həlledici qarşılaşmada uduzan azərbaycanlı güləşçi gümüş medala layiq görülüb.\nArif Niftullayev ilk görüşdə Finlandiya idmançısına müqavimət göstərə bilməyib. Ancaq rəqib finala yüksəldiyi üçün o, Bu gün təsəlliverici görüşə çıxmaq hüququ əldə edib və yenə də uduzub.\nTəsnifat. Əsgər Əlizadə - Jolaman Şarşenbekov (Qırğızıstan) - 0:4\nTəsəlliverici görüş. Əsgər Əlizadə - Artur Petrosyan (Rusiya) - 0:8\nTəsnifat. Namaz Rüstəmov - Alen Mirzoyan (Rusiya) - *5:5\n1/8 final. Namaz Rüstəmov - Katsuaki Endo (Yaponiya) - 3:5\n1/8. Sənan Süleymanov - Nao Kusaka (Yaponiya) - 10:0\n1/4 final. Sənan Süleymanov - Xuan Sebastyan Aak (Norveç) - 15:6\n1/2 final. Sənan Süleymanov - Valentin Petiç (Moldova) - 6:0\nFİNAL. Sənan Süleymanov - Məhəmmədrza Gerayi (İran) - 0:7\n1/8 final. Arif Niftullayev - Arvi Martin Savolaynen (Finlandiya) - 4:12\nTəsəlliverici görüş. Arif Niftullayev - Məhəmmədhadi Saravi (İran) - 1:7


Quran ::: ebedinur - Nur Silsiləsi\nDavud (ə) peyğəmbər\nHəzrəti Davud (ə) Həzrəti Davud (ə) nübuvvət məqamında böyük peyğəmbərlərdəndir. Bəni-İsrail padşahı olmuş Həzrəti Davud (ə) Qurani-Kərimdə 16 dəfə zikr olunub. Onun adı Bəqərə, Nisa, Maidə, Ənam, İsra, Ənbiya, Nəml, Səba, Sad surələrində gəlmişdir. Onunla bağlı olan hadisələr ən çox Bəqərə və Sad surələrində öz əksini tapır. Həzrəti Davudun (ə) Allaha bəndəlik və ibadətdə…\nYƏQUB PEYĞƏMBƏR (ə) Həzrəti İbrahimin (ə) bəzi mənbəələrə əsasən bir neçə övladı olub. İshaq və İsmail peyğəmbərlər də İbrahim peyğəmbərin oğlulları olublar . Atası İshaq peyğəmbər, anası isə Rufqə olub. O, Adəm peyğəmbərin yer aləminə enişindən (Hibti Adəm tarixi) 3483 ildən sonra, qədim Kənan, indiki Fələstində dünyaya gəlib. Yəqubun əkiz doğulduğu qardaşının adı, İys olub. Qardaşından sonra dünyaya gəldiyi üçün, adını Yəqub (yəni sonradan gələn) qoydular. Ləqəbi İsra və ya İsrail olub. Bu ləqəblərin bir neçə səbəbi və mənası vardır: Mənası, Allah bəndəsi…\nASSURiYALI PEYĞƏMBƏR SAHiBiNi GƏZDiRƏN QƏBR\nASSURiYALI PEYĞƏMBƏR SAHiBiNi GƏZDiRƏN QƏBR İndiki İrak və Türkiyənin ərazisində yerləşən qədim Assuriya ölkəsi. İndi bu ölkə rəsmi olaraq yoxdur. Qurani – Kərimdə 4 yerdə adına rast gəlmək olur. Quranın 10 – cu surəsinə onun adı verilmişdir. Qədim Asur dövlətinin paytaxtı Nineva şəhərindəndir və oranın camaatına peyğəmbərlik etmişdir. 33 il peyğəmbərlik edib. Mürsəl peyğəmbərlərdəndir. Süleyman peyğəmbərdən sonra, İsa peyğəmbərdən öncə yaşayıb. Yüz min nəfərdən bir az çox əhalisi olan məntəqəyə təbliğat edib. (Saffat sur. ayə-129,147). 40 il yaşayıb. Bəzi tarixə əsasən 30 və ya 33 yaşında peyğəmbər oldu və 33 il peyğəmbərlik etdi. Yəni 40, 63 və ya 66…\nHəzrət Yusif (ə) Məqam, nübuvvət, hökm وَتِلْكَ حُجَّتُنَا آتَيْنَاهَا إِبْرَاهِيمَ عَلَىٰ قَوْمِهِ ۚ نَرْفَعُ دَرَجَاتٍ مَنْ نَشَاءُ ۗ إِنَّ رَبَّكَ حَكِيمٌ عَلِيمٌ «Bu bizim İbrahimə öz tayfasına qarşı verdiyimiz dəlildir. Biz istədiyimiz şəxsi dərəcə-dərəcə yüksəldərik. Şübhəsiz ki, Rəbbin hikmət və elm sahibidir». (Ənam surəsi, ayə-83) «Biz İshaqı və Yəqubu Ona əta etdik. Onların hər birini hidayətə (peyğəmbərliyə) çatdırdıq. Bundan əvvəl Nuhu və onun nəslindən olan Davudu, Süleymanı, Əyyubu, Yusifi, Musanı və Harunu da hidayətə qovuşdurmuşduq. Biz yaxşı iş görənləri (yaxşılıq edənləri) belə mükafatlandırırıq» (Ənam surəsi, ayə-84). «Zəkəriyyanı, Yəhyanı, İsanı, İlyası da (hidayətə çatdırdıq). Onların hamısı əməlisalehlərdən idi» (Ənam surəsi, ayə-85).…\nHəzrət Yəqub (ə)\nHəzrət Yəqub (ə) Həzrət Yəqub (ə) Həzrət İshaqın (ə) oğludur və İbrahim peyğəmbərin nəvəsidir. İbrahim peyğəmbərin bir neçə övladı olub, o cümlədən İsmail də İshaqın qardaşıdır. Həzrət Yəqub (ə) Adəm peyğəmbərin dövründən təxminən 3483 ildən sonra qədim Kənan, indiki Fələstində dünyaya göz açmışdır. Bu nəslin silsiləsini Bəni-İsrail adlandırmışlar. Onun adı Qurani-Kərimdə 16 dəfə qeyd olunmuşdur (Yəqub adı ilə«Bəqərə», «Ali-İmran», «Nisa», «Ənam», «Hud», «Yusif», «Ali-İmran» və «Məryəm» surələrində 2 dəfə İsrail adı ilə yazılmışdır). Bu ayələrə əsasən, onun adlarından biri İsraildir. Tövratda həm İshaq peyğəmbər (ə), həm də onun arvadının hamilə olması barədə belə qeyd olunur: İshaq peyğəmbər (ə) Bituilin qızı…\nHəzrət Lut (ə)\nHəzrət Lut (ə) Həzrət Lut (ə) İbrahim peyğəmbərə (ə) iman gətirmiş və onunla Babilə hicrət etmiş bir peğəmbər idi. O da başqa peyğəmbərlər kimi elm, hikmət sahibi və Allahın saleh bəndələrindən olmuşdur. Qurani-Kərimdə buyurulur: «Və Biz Luta hökm (hikmət, hakimiyyət və hökm çıxarmaq) və (şəriət hökmləri və İbrahimin kitabının təlimlərinin) elm(ini) əta etdik və ona çirkin işlər görən cəmiyyət(in için)dən nicat verdik. Çünki onlar çirkin əməl sahibi və pozğun bir tayfa idilər. Və onu Öz mərhəmətimizə daxil etdik. Çünki o, ləyaqətlilərdən idi» («Ənbiya» surəsi, ayə 74-75). Onun Həzrət İbrahimlə (ə) qohumluğu barəsində müxtəlif fikirlər mövcuddur. Bəziləri onun İbrahimin…\nTohidin qəhrəmanı İbrahim (ə) İbrahim Xəlil (ə) Allah-təalanın Quranda yad etdiyi kitab və şəriət sahibi olan böyük peyğəmbərlərindəndir. İbrahim Xəlil nübuvvət məqamından əlavə imamətə də çatmış ilahi bir elçidir. Onun adı Qurani-kərimin 25 surəsində 69 dəfə çəkilmişdir. Quran çox az peyğəmbərləri İbrahim kimi ali sifətlərlə mədh etmişdir: O, əzəldən dərrakəli və Allahpərəst bir insan olmuşdur. “Həqiqətən, Biz İbrahimə daha öncə (Musa və Harundan qabaq, tovhid və ilahi maarif barəsində dərs almadan) ona layiq bir ağıl-kamal və fitri hidayət əta etdik və Biz ona (onun bütün mənəvi sifətlərinə və həyat tərzinə əzəldən) bələd idik” (“Ənbiya” surəsi, ayə 51). O, kamalın…\nSaleh peyğəmbər (ə) Salehin (ə) qövmü Ad qövmündən sonra yaşamışdır. Bu qövm o qədər inkişaf etmişdi ki, aran yerlərdə qəsrlər ucaldır, dağlarda isə evlər tikirdilər. Yayda qəsrlərdə, qışda dağlarda yaşayırdılar. Belə ki, Qurani-kərim buyurur: وَاذْكُرُوا إِذْ جَعَلَكُمْ خُلَفَاءَ مِنْ بَعْدِ عَادٍ وَبَوَّأَكُمْ فِي الأرْضِ تَتَّخِذُونَ مِنْ سُهُولِهَا قُصُورًا وَتَنْحِتُونَ الْجِبَالَ بُيُوتًا فَاذْكُرُوا آلاءَ اللَّهِ وَلا تَعْثَوْا فِي الأرْضِ مُفْسِدِينَ “Və yada salın o zaman(ı) ki, sizi Ad qövmündən sonra canişinlər etdi və sizi yer üzündə yerləşdirdi. Onun düzənliklərində (yay) saraylar(ı) tikirsiniz və dağları yonub (qış) evlər(i) düzəldirsiniz. Buna görə də, Allahın nemətlərini xatırlayın və yer üzündə fitnəkarcasına fəsad törətməyə qalxmayın”…\nNuh peyğəmbər (ə)\nNuh peyğəmbər (ə) Adəmdən (ə) sonra bəşəriyyətin ikinci atası Nuh (ə) hesab olunur. O, ilk müstəqil ilahi din, kitab sahibi olmuş və doqquz yüz əlli il ümməti arasında təbliğ etmişdir. Bu uzunmüddətli təbliğə baxmayaraq, ümmətindən yalnız səksən nəfər onun dinini qəbul etmiş, qalanları isə töhmət, iftira, etirazlar etməkdən belə çəkinməmişdilər. Müqəddəs Qurani-kərimdə iyirmi səkkiz surənin qırx üç ayəsində Nuh peyğəmbərin əhvalatı nəql olunmuşdur. Qövmünün etdiyi zülümlər, ona verilən narəvə nisbətlər və s. öz əksini belə tapmışdır: كَذَّبَتْ قَبْلَهُمْ قَوْمُ نُوحٍ فَكَذَّبُوا عَبْدَنَا وَقَالُوا مَجْنُونٌ وَازْدُجِرَ “...Bizim bəndəmizi (Nuhu) yalançı adlandıraraq “cin vurmuş bir dəlidir” – demişdilər” (“Qəmər” surəsi, ayə…\nHud (ə) İlahi hikmət və iradənin hökmü ilə Adəm oğullarının səmavi xilafəti yer üzündə davam etməli idi. Ona görə də Nuh (ə) qövmünün həlak edilməsindən sonra yeni bir nəsil meydana gəldi. Belə ki, Quranda buyurulur: فَأَهْلَكْنَاهُمْ بِذُنُوبِهِمْ وَأَنْشَأْنَا مِنْ بَعْدِهِمْ قَرْنًا آخَرِينَ “Biz onları günahlarına görə məhv etdik və onlardan sonra başqa yeni bir nəsil yaratdıq” (“Ənam” surəsi, ayə 6). Allah yeni nəsillərin hidayəti üçün peyğəmbərlər göndərdi. “Yunus” surəsinin 74-cü ayəsində deyilir: ثُمَّ بَعَثْنَا مِنْ بَعْدِهِ رُسُلا إِلَى قَوْمِهِمْ فَجَاءُوهُمْ بِالْبَيِّنَاتِ ... “Sonra (Nuhun) ardınca (Hud, Saleh və Lut kimi) peyğəmbərləri öz qövmlərinə göndərdik. Onlar öz…\nİdris peyğəmbər آمَنَ الرَّسُولُ بِمَا أُنْزِلَ إِلَيْهِ مِنْ رَبِّهِ وَالْمُؤْمِنُونَ كُلٌّ آمَنَ بِاللَّهِ وَمَلائِكَتِهِ وَكُتُبِهِ وَرُسُلِهِ لا نُفَرِّقُ بَيْنَ أَحَدٍ مِنْ رُسُلِهِ “Peyğəmbərimiz Rəbbi tərəfindən ona nazil olana iman gətirdi və möminlər hamılıqla Allaha, Onun mələklərinə, kitablarına, elçilərinə (peyğəmbərlərə) iman gətirdilər (və dedilər): “Onun elçilərinin heç biri arasında fərq qoymuruq” (“Bəqərə” surəsi, ayə 285). Quran Adəm (ə) və Nuh (ə) arasında olan zaman fasiləsində açıq şəkildə hər hansı bir peyğəmbərin adını çəkmir. Lakin tarixi mənbələrə görə bu dövrdə Adəm övladlarından bir çox peyğəmbərlər gəlib getmişdir ki, onlardan biri də Quranda adı iki dəfə çəkilən İdris (ə)…\nHəzrət Adəm (ə) Qurani-Kərim İlahi bir möcüzə olaraq, bəşəriyyəti hidayət etmək və onu mənəvi kamala çatdırmaq hədəfini daşıyır. İnsan isə hərtərəfli bir varlıq olduğu üçün Quran da müxtəlif hidayət yollarından və üsullarından istifadə edir. Quran insan və cəmiyyətlə bağlı çoxsaylı məsələləri özündə əks etdirərək müxtəlif əxlaqi və həyati dəyərləri ən gözəl tərzdə bəyan edir. Onun ən təsirli və gözəl üsullarından biri də hekayə və rəvayət vasitəsilə istənilən həqiqəti və dəyərləri təbliğ etməsidir. Bu hekayələr və rəvayətlər həqiqətə əsaslandığı üçün Quran ən etibarlı tarixi bir mənbə hesab olunur. Quranın ən maraqlı hekayələrindən biri də bəşərin atası sayılan ilk peyğəmbər həzrət Adəmin…


Əczaxanaya getmək və çörək almaq üçün 60 lari – meriyanın sıradan çıxmış avtobusu Opreti sakinlərinə baha başa gəlir - მარნეულის რადიო - Marneuli FM\nOpreti sakini Maia Çaçava ictimai nəqliyyat olmadığına görə üçüncü həftədir, günəbaxan yağı, şəkər, un, çörək və gigiyenik vasitələr ala bilmir.\nKəndin yeganə avtobusu sıradan çıxıb və yerli sakinlər evdən çıxa bilmir.\nSərhədyanı kənd Marneuli şəhərindən 55 kilometr məsafədə yerləşir.\nOrada yaşayan 50-yə yaxın sakin üçün həftənin üç günü Marneuliyə gəlmək imkanı var idi. Çərşənbə axşamı, çərşənbə və bazar günü avtobus dolurdu, əhali Sadaxlının mərkəzində və ya Marneulidə qida məhsulları alırdı, həkimə gedirdi, banka gedir və ya başqa işlərinin arxasınca qaçırdı ki, həmin marşrutla geri qayıda bilsin. İndi isə şəhərə getmək üçün yeganə vasitə özəl nəqliyyat və ya taksidir.\n“Nə edim, ərzaq almalıyam, taksi pulumuz yoxdur. Təqaüd və sosial yardımdan asılıyam. Taksiyə 60 lari lazımdır. Fiziki imkanları məhdud olan uşağım var, bez yoxdur, getmək üçün imkanım da yoxdur. Yeganə çıxış yolu odur ki, yoldaşım səhər saat 6-da piyada getsin, əgər bəxti gətirsə, yolda kimsə rast olacaq. Burada heç nə yoxdur, nə mağaza, nə xəstəxana, elementar əczaxana da yoxdur. İndi axırıncı unu yoğurmuşam ki, çörək bişirim”.\nKəndin digər sakinləri də Maianın vəziyyətinə düşüblər. Əhali deyir ki, nəqliyyatın olmaması problemləri daha da ağırlaşdırıb. Bəzən kəndə ərzaq maşını gəlir. Hər şeyin qiyməti ikiqat artıq olur və əksər hallarda ala bilmirlər.\n“Hər şeydən məhrumuq. Yeganə nəqliyyat idi ki, şəhərlə bizi əlaqələndirirdi və ərzaq almaq üçün gedirdik. Elementar olaraq, əhaliyə çörək lazımdır. Qocalar var, tək yaşayırlar. Nəqliyyat baxımından çox çətinlik çəkirik. Yolu heç demirəm, təmir edirlər. Nəqliyyat onsuz da bir dənə idi, kim çatdırsa, o, minirdi. Marneulidən saat 3-də çıxırdı, hər şeyi çatdırmalı idik. Kənddə əhalinin məskunlaşmasını istəyirlərsə, elementar şərait yaratmalıdırlar”, – Opreti sakini Maia Mikiaşvili bildirdi.\nOpreti kimi, qonşu kəndlərə – Çanaxçı və Ağkörpüyə də nəqliyyat işləmir. Marneuli meriyasının balansında olan nəqliyyat şirkətinin rəhbəri Qiqa Calağonianın əhaliyə nə alternativ yolu, nə də ümidverici cavabı var. O, “Marneuli” radiosu ilə söhbəti zamanı bildirdi ki, Opreti, Çanaxçı və Ağkörpü kəndlərinin relyefi çətindir. Buna görə də hər nəqliyyatı oraya göndərə bilmirlər. Qeyd olunan marşrut xəttində hərəkət edən yeganə avtobusun təmirini isə hissələrin tapılmamasına görə, edə bilmirlər.\nProblemlərdən əlavə, əhali deyir ki, xəstələnməkdən qorxurlar. Bunun səbəbi çoxdur. Yol o dərəcədə sıradan çıxıb ki, təcili yardım çağırılanda kəndə çox gec gəlib çıxırlar, əksər hallarda isə gəlmirlər. Opretinin ambulatoriyası var, ailə həkimləri də var, ancaq əhalinin dediyinə görə, uzun zamandır heç kim orada həkim görməyib və ambulatoriyanın qapısı da nadir hallarda açılır.


Ağ Ev Rusiyaya qarşı sanksiyalarin tətbiqini ləngidir\nSenat Tramp administrasiyası ilə növbəti savaşa hazırlaşır\nABŞ Senatının Rusiyaya qarşı sanksiyalar tətbiq olunması ilə bağlı qərarından xeyli müddət ötüb. Lakin qanun icraedici hakimiyyət tərəfindən tətbiqi naməlum səbəblərdən gecikdirilir.\n“İcraedici hakimiyyət Konqresin iradəsini qəsdən və birbaşa görməzliyə vurmaqda ittiham olunur”, - ABŞ-ın The Daily Beast qəzetinin icmalçısı Endryu Desiderio yazır.\n“Tramp administrasiyasının Rusiyaya yönəlik yeni sanksyaları işə salmaqda “tənbəllik etməsi” qanunverici palatanı güc nümayiş etdirməyə vadar edir. Konqres Ağ Evin bu məsələdə ləng davranması ilə barışmaq niyyətində deyil”, - məqalədə qeyd olunur.\nYazıda bəhs olunan məsələdə parlamentdə təmsil olunan iki parityanın nümayəndələri arasında ciddi fikir ayrılıqlarının olmadığı bildirilir. Ağ Ev isə həm Senat, həm də Nümayəndələr palatasında böyük səs çoxluğu ilə qəbul olunan qətnamələri hələ də sərt şəkildə tənqid etməklə məşğuldur.\nSonuncu dəfə Tramp administrasiyası “Şərqi Avropaya silahlı təcavüz və seçkilərə qeyri-qanuni şəkildə müdaxilə etməsi səbəbindən Rusiyanın müdafiə və kəşfiyyat sahəsində çalışan hüquqi və fiziki şəxslərə qarşı tətbiq ounacaq sanksiyaların siyahısının tərtib olunması ilə bağlı son tarix sayılan oktyabrın 1-ni ötürüb. Senatorların ləngimə ilə bağlı verdiyi sorğular isə cavabsız buraxılıb.\nYazıda senator Bob Korkerin (respublikaçı, Tennessi şatatı) məsələ ilə əlaqədar keçən ay dövlət katibinin müavini Con Sallivanla telefon söhbətində olduqca sərt şəkildə danışdığı bildirillir. Yalnız bundan sonra Dövlət Departamenti sanksiyaların icrası ilə bağlı xüsusi tədbirlər siyahısını dərc etməyə məcbur olub. Onsuz da Trampdan zəndeyi zəhləsi gedən Korkerin öz istəyinə bu cür nail olması qanunverici palatanın üzvlrini daha da narahat edib. Onlar məsələnin bu həddə gəlib çatmasının doğru olmadığını bildirirlər.\n“Demokrat partiyasından senator Bencamin Kardin (Merilend) və Con Makkeyn (Arizona) isə Senatın silahlı qüvvələr üzrə komissiyasında Ağ Evi müxətlif prosedurlarla, o cümlədən D. Tramp tərəfindən dövlətin vacib postlarına təyin ecəcəyi namizədləri bloklamaqla hədələyirlər.\n“Lakin gerçəklik bundan ibarətdir ki, əslndə Konqresin bu məsələdə administrasiyaya qaşrı edə biləcək heç bir şeyi yoxdur”, - müəllif Endryu Desiderio yazır.\nSenator Kardin bu məsələdə əl-qollarının bağlı olduğunu müəllifə etiraf etməyə mcbur olub. “Konqresin komandanlıq edə biləcəyi ordusu yoxdur, prezidentin isə əlində bu sahədə hər cür ixtiyarı var. Buna baxmayaraq bizim də iqtisadi sahədə isifadə edə biləcəymiz səlahiyyətlərimiz çoxdur”.\nSiyasi ekspertlər bu məsələsnin prezident Donald Trampın gələn həftə qanunverici orqanın təmsilçiləri ilə görüşdə gündəmə gətiriləcəyini istisna etmirlər.\nHəmin görüşdə Nümayəndələr palatsından spiker Pol Rayanın, palatadakı demokrat azlığın lideri Nensi Pelosi, Senatda Respublikaçılar fraksiyasının rəhbəri Mitç Makkonelin və Demokrat partiyası fraksiyasının lideri Çak Şumerin iştirak ediləcəyi gözlənilir. Görüşün əsasən büdcə, dövlət xərcləri ətrafında gedəcəyi bildirilsə də siyasi mövzulardan qaçınılmayacağı şübhəsizdir.


Kremlin “Əlifba həmləsi”: “Rusiya mövqelərini bərpa etməyə çalışır” – Vurğun Əyyub – Yenicag.Az\nAna Səhifə Dünya Kremlin “Əlifba həmləsi”: “Rusiya mövqelərini bərpa etməyə çalışır” – Vurğun Əyyub\nKremlin "Əlifba həmləsi": "Rusiya mövqelərini bərpa etməyə çalışır" - Vurğun Əyyub\nYeni Çağ Media Qrupu – İyun 09, 2017 - 12:40\nRusiyanın təhsil və elm naziri Olqa Vasilyeva MDB məkanında vahid kiril əlifbasına keçməyə çağırıb. Nazir “Rus dünyası və rus dili: tarixi kölələr və inkişaf istiqamətləri” adlı Forumdakı çıxışı zamanı bu haqda danışıb:\n“Biz bütün MDB məkanında vahid əlifbaya – kiril əlifbasına keçməliyik. Çünki sorğular da göstərir ki, bizim yaxın xaricin əhalisi hər halda kiril əlifbasına sadiqlik barədə danışırlar”.\nKeçmiş TQDK-nın sabiq sədri Vurğun Əyyub Yenicag.az-a açıqlamasında Rusiyalı nazirin sözügedən istəyinin Kremlin siyasi maraqlarından qaynaqlandığını diqqətə çatdırdı:\n“Rusiyalı nazirin MDB ölkələrini kiril əlifbasına keçməyə çağırmasında əslində, heç bir elmi əsaslandırma yoxdur. Onun bu fikirləri sırf siyasi məqsədlərlə söylənilib. Aydındır ki, Rusiya itirdiyi mövqelərini bərpa etməyə çalışır. Hər halda nazir belə bir fikir söyləyirsə, onun elmi əsaslandırmasını da göstərməli idi. İkinci bir tərəfdən, Rusiyalı nazirin həmin istəyinin reallaşması qeyri-mümkündür. MDB məkanında olan xalqların hamısı eyni dil qrupuna aid deyillər. Burada müxtəlif dil qrupuna aid xalqlar yaşayır. Onların da dilində müxtəlif səslər var. Həmin səsləri vahid əlifba ilə necə əks etdirə biləcəkləri çox şübhəlidir. Hətta bizə yaxın olan Türkiyə türkcəsindən əlifbamızı eyniləşdirə bilməmişik. Ortaya xeyli problemlər çıxıb. MDB məkanında vahid kiril əlifbasına keçidi ümumiyyətlə, doğru hesab etmirəm. Azərbaycan latın qrafikasına keçib və geriyə dönməməliyik. Əslində, biz türkdilli xalqların vahid əlifbasının yaranması üzərində çalışmalıyıq ki, elmi, bədii, publisistik yazılarımız, pedaqoji dərsliklərimiz çap olunaraq, böyük bir türk dünyasını əhatə etsin”.\nəlifba, kiril əlifbası, MDB, Rusiya, təhsil naziri, TQDK,


“ANA, ŞƏHİD OLACAĞAM, MƏNİMLƏ FƏXR EDƏCƏKSƏN!” - VİDEOREPORTAJ\n“Mən sənə qələbə sevincini yaşadacağam, ana, şəhid olacağam, mənimlə fəxr edəcəksən. Başını dik tut, şəhidlik elə bir zirvədir ki, bu ali məqam hər kəsə nəsib olmur” deyirdi şəhid leytenant Kamran Quluzadə. Baku TV əməkdaşları bu gün qırx mərasimi olan şəhidimizin ailəsi ilə görüşüb.\nŞuşa uğrunda gedən gərgin döyüşlərdə düşmənə ağır zərbə vuraraq, şəhidlik zirvəsinə ucalan leytenant Kamran Quluzadə hələ uşaq yaşlarında taxtadan hazırladığı silahla “mən düşmənlərimizi öldürəcəyəm, general olacağam” deyirdi.\n“Övladımın vətənə sevgisinə, qorxmazlığına heyran idim. O, hər zaman çalışıb, gecə-gündüz kitab əlində düşməyib”, – Kamranın anası Maya Quliyeva deyib.\n16, Yanvar - 13:07369\n13, Yanvar - 18:285069


Pakistan xəritəsi və peyk şəkli - Xəritələr - 2021\nPakistan xəritəsi və peyk şəkli\nPakistan, şəhərlər, yollar və çaylar ilə xəritə\nPakistan Asiyanın cənubunda yerləşir. Pakistan cənubdan Ərəbistan dənizi ilə, qərbdən İran və Əfqanıstan, şərqdən Hindistan və şimaldan Çin ilə həmsərhəddir.\nPakistan əyalətləri xəritəsi\nPakistanla sərhəd ölkələr:\nƏfqanıstan, Çin, Hindistan, İran\nPakistan peyk görüntüsü\nGoogle Earth istifadə edərək Pakistanı araşdırın:\nGoogle Earth, Google'dan Pakistanın və bütün Asiyanın şəhərlərini və mənzərələrini fantastik şəkildə ətraflı araşdıran peyk şəkillərini araşdırmağa imkan verən pulsuz bir proqramdır. Masaüstünüzün kompüterində, planşetinizdə və ya mobil telefonunuzda işləyir. Bir çox sahədəki şəkillər, evləri, nəqliyyat vasitələri və hətta bir şəhər küçəsindəki insanları görə biləcəyiniz qədər detallıdır. Google Earth pulsuz və istifadəsi asandır.\nPakistan Dünya Divar Xəritəsində:\nPakistan Mavi Okeanın Dünyanın Laminat Xəritəsində təsvir olunan 200-ə yaxın ölkədən biridir. Bu xəritə siyasi və fiziki xüsusiyyətlərin birləşməsini göstərir. Buraya bir çox digər xüsusiyyətlərlə yanaşı ölkə sərhədləri, böyük şəhərlər, gölgeli relyefdəki böyük dağlar, mavi rəngli gradientdəki okean dərinliyi daxildir. Bu, tələbələr, məktəblər, ofislər və dünyanın hər yerində təhsil, nümayiş və ya dekorasiya üçün gözəl bir xəritənin tələb olunduğu əla bir xəritə.\nPakistan Asiyanın böyük bir divar xəritəsində:\nPakistan və Asiyanın coğrafiyası ilə maraqlanırsınızsa, Asiyanın böyük laminat xəritəsi sizə lazım olanı ola bilər. Asiyanın böyük bir siyasi xəritəsidir ki, bu da qitənin bir çox fiziki xüsusiyyətlərini rəng və ya kölgəli relyefdə göstərir. Böyük göllər, çaylar, şəhərlər, yollar, ölkə hüdudları, sahil zolaqları və ətraf adalar hamısı xəritədə göstərilir.\nAbbottabad, Bahawalpur, Bannu, Bela, Chaman, Chitral, Dadu, Dalbandin, Dera Ghazi Khan, Dera Ismail Khan, Faisalabad, Gilgit, Gujranwala, Gujrat, Gwadar, Hyderabad, Islamabad, Jacobabad, Jhang Sadar, Jhelum, Jiwani, Karaçı, Kaça, , Xuzdar, Kohat, Lahore, Lala, Larkana, Lasht, Londi Kotal, Mand, Mansehra, Mərdan, Mingora, Mirpur Xas, Multan, Murree, Muzaffarabad, Nawabshah, Nok Kundi, Ormara, Panjgur, Parachinar, Pasni, Peşəvar, Port Muhammad Bin Qasim, Quetta, Rahim Yar Khan, Ravalpindi, Sahiwal, Saidu, Sargodha, Sialkot, Sibi, Skardu, Sukkur, Surab, Tank, Thal, Turbat, Wana, ve Zhob.\nPakistan inzibati bölgüsü:\nPakistanın 4 vilayət, 2 muxtar ərazi və 1 federal ərazi var.\nBalochistan, Khyber Pakhtunkhwa, Pəncab və Sind.\nPakistan Muxtar Əraziləri:\nAzad Cammu və Kəşmir və Gilgit-Baltistan.\nPakistan Federal Ərazisi:\nİslamabad Paytaxt Ərazisi.\nƏrəb dənizi, Sonmiani körfəzi, Çagai təpələri, Çenab çayı, Daş çayı, Gomal çayı, Gvadar körfəzi, Hamun-i Lora, Hamun-i Maşkel, Himalaya dağları, Hindu Kuş dağları, Hingol çayı, Indus çayı, Jhelum çayı, Karakoram Silsilə, Keç çayı, Kunar çayı, Makran Sahil silsiləsi, Maşkal çayı, İndusun ağzı, Nal çayı, Nara kanalı, Nihing çayı, Raxşan çayı, Kutch çayı, Ravi çayı, Siachen buzlaqı, Siahan silsiləsi, Sonmiani buxtası, Süleyman silsiləsi , Sutlej çayı, Thar (Böyük Hindistan) çölü və Zhob çayı.\nPakistan Təbii Sərvətləri:\nPakistan geniş təbii qaz ehtiyatlarına malikdir; Bununla birlikdə, ölkədə məhdud neft və keyfiyyətsiz kömür mövcuddur. Bu ölkə üçün digər təbii sərvətlərə əkin sahələri, mis, dəmir filizi, əhəng daşı və duz daxildir.\nPakistanın Təbii Təhlükələri:\nPakistan, xüsusilə ölkənin şimal və qərb hissələrində bəzən şiddətli olan tez-tez zəlzələlərə məruz qalır. Digər təbii təhlükələrə, iyul və avqust yağışlarından sonra Indus çayı boyunca daşqın da daxildir.\nPakistanın Ətraf Məsələləri:\nPakistan üçün bir çox ekoloji problemlərdən biri məhdud təbii şirin su ehtiyatlarıdır. CIA World Factbook-a görə, əhalinin əksəriyyətinin içməli suya girişi yoxdur. Ayrıca, kənd təsərrüfatı axını, çirkab sular və sənaye tullantılarından suyun çirklənməsi var. Torpaqla bağlı məsələlərə meşələrin qırılması, torpağın eroziyası və səhralaşma daxildir. Hava çirklənməsi şəhər yerlərində də problemdir.\nCopyright 2021 \_ Geologiya və Yer Elmləri xəbərləri, məqalələr, fotoşəkillər, xəritələr və s \_ Pakistan xəritəsi və peyk şəkli


BMT-nin insan haqları üzrə 41-ci sessiyası keçirilib - AZƏRTAC – Azərbaycan Dövlət İnformasiya Agentliyi\nBMT-nin insan haqları üzrə 41-ci sessiyası keçirilib\nAZƏRTAC BMT-nin saytına istinadla xəbər verir ki, sessiya iştirakçıları Ukrayna ilə əməkdaşlıq və bu ölkəyə yardım göstərilməsi, Suriyadakı vəziyyət, erkən nikahların ağır nəticələri, qadınlara qarşı zorakılığın aradan qaldırılması məsələlərini müzakirə ediblər.\nBMT-nin İnsan Hüquqları Şurası təşkilatın 2005-ci ildə keçirilmiş sammitinin yekunları əsasında yaradılıb. Bu orqan Baş Assambleyanın tərkibində fəaliyyət göstərir. Şuranın sessiyaları hər üç ildə bir dəfə keçirilir. Onun tərkibinə 47 dövlət, o cümlədən Azərbaycan daxildir.\nAZERTAG.AZ :BMT-nin insan haqları üzrə 41-ci sessiyası keçirilib


Azərbaycanlı müğənni yayılan çılpaq videosundan danışdı: "Mən o videonu..." - Video - MINVAL.INFO\nXəbər verdiyimiz kimi qalmaqallı azərbaycanlı gənc müğənni Səma Sərvərzadə yenə gündəmə gəlməyi bacarıb.\nHazırda Türkiyədə olan Səma “Instagram” hesabında paylaşdığı videolarına görə tənqid və təhqirlərə məruz qalıb.\nMinval.İnfo-ya açıqlama verən müğənni paylaşdığı son videolarla bağlı “Niyə narahat olmalıyam ki? Mən belə çox rahatam. Mənim reklama ehtiyacım yoxdur. İçkili də deyildim” deyib.\nQeyd edək ki, əvvəlcə erotik geyimdə, sonra isə alt paltarı geyinmədən rəqs edən Səmanın bu görüntüləri birmənalı qarşılanmayıb.\nTarix: 2018/10/19 20:28


Übeydulla ibn Ziyad — Vikipediya\n(Übeydullah ibn Ziyad səhifəsindən istiqamətləndirilmişdir)\nÜbeydulla ibn Ziyad (653-686) — Əməvilər xilafətinin sərkərdəsi.\n6 avqust 686\nKhazir River[d], İraq Kürdüstanı, İraq\nZiyadın oğlu Übeydullah atasından sonra I Müaviyənin əmri ilə 672-ci ildə Xorasan vilayətinə vali təyin olundu. Həmin ildə Übeydulla ibn Ziyad Romintanı tutdu. Buxara təhlükə qarşısında qaldı. Onun qoşunu 674-cü ildə Amudərya sahillərinə çıxdı və Paykəndi tutdu. Ərəblər Buxraya hücum etdib onu qarət etdilər. 675-ci ildə Übeydulla Xorasandan geri çağrıldı və onun yerinə Səid ibn Osman təyin edildi.\n675-ci ildə xəlifə I Müaviyə Bəsrə şəhərini ona təslim etdi. Übeydullah da atası kimi Əhli-beytin qatı düşməni idi. İraqda bir neçə məscid tikdirib, bu məscidlərin minbərindən Həzrət Əliyə (ə) lənət oxutdururdu. Onun xəbisliyinin səbəbini əsl-nəcabətində axtarmaq lazımdır. Übeydullahın anası Mərcanə adlı kəniz idi və əxlaqsızlıqda ad çıxarmışdı.\nİmam Hüseyn (ə) əmisi oğlu Müslim ibn Əqili kufəlilərin dəvəti ilə bu şəhərə göndərəndən sonra xəfiyyələr Yezidə məktub yazdılar ki, Kufə valisi Nöman ibn Bəşir süst davranır, şəhərə nəzarət edə bilmir və tezliklə Müslim bütün Kufənin ixtiyarını ələ alıb Hüseyni (ə) bura çağıracaq. Ona görə də Yezid Nömanı vəzifəsindən azad edib, o zamanlar Bəsrə valisi olan Übeydullahı həm də Kufə şəhərinə vali təyin etdi. Übeydullah Kufəyə girəndən sonra qısa müddət ərzində şəhəri özünə tabe etməyə nail oldu. Müslimə beyət edənlər dağıdıldı, Müslim tək qalıb ələ keçirildi və qətlə yetirildi. İbn Ziyadın başçılığı altında toplanmış qoşun Ömər ibn Səd ibn Əbu Vəqqasın bilavasitə rəhbərliyi ilə Imam Hüseynin (ə) üzərinə yola düşdü və Kərbəla səhrasında məlum faciə baş verdi. Döyüş əməliyyatına Kufədən nəzarət və rəhbərlik edən Übeydullah ibn Ziyad bu faciənin əsas səbəbkarlarından biridir.\nƏsir düşmüş Əhli-beyt üzvləri min-bir əziyyətlə Kufəyə – Ibn Ziyadın sarayına gətirildilər. İbn Ziyad burada İmam Hüseynin (ə) kəsik başını çubuqla vurub təhqir etdi, əsirlərin qarşısında öz qələbəsi ilə öyündü. Amma Həzrət Zeynəbin və İmam Zeynülabidinin (ə) parlaq xütbələri İbn Ziyadın çirkin simasını faş etdi, onun mənfur və xəbis niyyətini bütün şəhər əhalisinin gözləri qarşısında sərgilədi.\nKərbəla faciəsindən sonra Ibn Ziyad Əməvi hökumətinə daha bir neçə dəfə xidmət göstərdi. Yezidin ölümündən və vəliəhd II Yezidin hakimiyyətdən imtina etməsindən sonra yaranmış qarışıqlıq fonunda Übeydullah əvvəlcə xilafət tacını ələ keçirmək istədi. Amma məqsədinə çata bilməyəcəyini anlayanda İraq torpaqlarını buraxıb Şama qaçdı. Burada ustalıqla manevr edib Mərvan ibn Həkəmin hakimiyyətə gəlməsinə şərait yaratdı. Daha sonra İmam Hüseynin (ə) intiqamını almaq şüarı altında qiyam qaldırmış təvvabin (tövbə edənlər) hərəkatını darmadağın edib, minlərlə Əhli-beyt tərəfdarını qanına boyadı. Nəhayət, Əməvi xəlifəsi Əbdülməlik ibn Mərvanın əmri ilə Muxtarın üzərinə qoşun çəkdi. Hicri 67-ci ildə (686-cı ildə) tərəflər arasında baş vermiş şiddətli döyüşdə Muxtarın qoşununa başçılıq edən İbrahim ibn Malik Əştər Übeydullah ibn Ziyadı qılıncla iki yerə bölüb öldürdü.\nİbrahim Übeydullahın başını kəsib Muxtara göndərdi. Muxtar da onu İmam Əlinin (ə) oğlu Mühəmməd ibn Hənəfiyyəyə yolladı. Mühəmməd başı görəndə şükr səcdəsi etdi, sonra onu Mədinəyə – Imam Zeynül-abidinə (ə) göndərdi. Übeydullahın başını Imam Zeynül-abidinin (ə) hüzuruna gətirəndə o həzrət yemək yeyirmiş. Imam qalxıb şükr səcdəsi etdi, sonra buyurdu: “Atamın kəsik başını Übeydullahın hüzuruna gətirəndə o, süfrə arxasında oturub yemək yeyirdi. O zaman Allaha dua etdim ki, eyni vəziyyətdə intiqamımı alana kimi mənə ömür versin. Indi duam yerinə yetdi”. Bəzi rəvayətlərə görə, Muxtar kəlləni aparan adama tapşırmışdı ki, Imam yemək yeyəndə Onun hüzuruna daxil olsun. Imam Zeynül-abidin (ə) hər gün günorta vaxtı iri süfrə açıb ehsan verərdi. Həmin gün camaat ehsana toplaşanda qasid gəlib Übeydullahın kəsik başını təhvil verdi.\nMənbə — "https://az.wikipedia.org/w/index.php?title=Übeydulla_ibn_Ziyad&oldid=5453360"\nLast edited on 13 sentyabr 2020, at 12:35\nBu səhifə sonuncu dəfə 13 sentyabr 2020 tarixində, saat 12:35-də redaktə edilib.


"Adam xarici vətəndaşların yanında utanır"\nMillət vəkili: "Adam xarici vətəndaşların yanında utanır"\n15:51 12.06.2018 (Yenilənib 15:35 12.06.2018)\nMusa Quliyev: "Tullantılar ötən əsrin 60-cı illərindən qalmış kolxoz maşınları ilə daşınır, bəzən küçəyə dağılır"\nBAKI, 12 iyun — Sputnik. "Xəzərin Bakı bulvarı hissəsinə axıdılan tullantılar orada üfunət qoxusunun yayılmasına səbəb olur. Bu qoxuya görə adam xarici vətəndaşların yanında utanır". Sputnik Azərbaycan xəbər verir ki, bunu Milli Məclisin bu gün keçirlən növbədənkənar plenar iclasında millət vəkili Musa Quliyev deyib.\nO bildirib ki, dünyanın bir çox ölkələrində zibillər çeşidlənir və bu, onların emalını da asanlaşdırır.\n"Lakin bizdə bu məsələ həllini tapmır. Bundan əlavə, məişət tullantılarının daşınması da problemdir. Bu tullantılar ötən əsrin 60-cı illərindən qalmış kolxoz maşınları ilə daşınır, bəzən küçəyə dağılır. Bakı Şəhər İcra Hakimiyyəti bunu həll etməlidir" — deputat vurğulayıb.\nplenar iclas, Milli Məclis, Musa Quliyev, millət vəkili\nABŞ prezidentini “ayaqqabı atəşi”nə tutan jurnalist deputat olacaq\nDeputat: “Azərbaycanda gənc nəslin nümayəndələri cəsarətlə önə çəkilir”\nDeputat: “Gürcüstanda gənclərimiz azərbaycanlı olduğu üçün işlə təmin olunmur”


“Əsas günahkar mənəm” - Sənan Qurbanov - Komanda.az\n“Keşlə”nin baş məşqçisi Sənan Qurbanov Avropa Konfrans Liqasının 2-ci mərhələsi çərçivəsində “Soçi”yə (Rusiya) qarşı keçirdikləri cavab matçını şərh edib.\nKomanda.az xəbər verir ki, o, 2:4 hesabıyla uduzduqları oyundan sonra baş tutan mətbuat konfransında bunları söyləyib:\n“Ciddi rəqiblə qarşılaşırdıq. İlk oyunda da məğlub olmuşduq. Evdə bəzi risklər etməli idik. Uşaqlar vuruşdular, döyüşdülər. Çalışdılar ki, qələbə qazansınlar. Amma rəqibin müdafiəsində çox yaxşı futbolçular var. Onlar imkan vermirdilər ki, istədiyimizi edək. Rəqibin 3 mərkəz müdafiəçisi hücumların qarşısını rahatlıqla alırdı. Buna baxmayaraq qol vurmağı bacardıq. Amma üzücü məqam burasındadır ki, 4 top buraxdıq. Bu da risk etməyimizin nəticəsi idi. Əvəzetmələrdə də riskə yol verdik. Qol vurmaq istədiyimiz üçün hücumameyilli futbolçuları meydana buraxdıq. Deməzdim ki, bu, bizdə uğurlu alındı, amma etməli idik. Qələbə qazanmaq istəyirdik, başqa fikrimiz yox idi. 2:2 hesabını qormaq olardı, amma qalib gəlmək istəyirdik. Oyunçularım əllərindən gələni etdilər. Vuruşdular, çalışdılar. Rəqib çox güclü idi. Artıq bu oyun geridə qaldı. İndi gələcəyə baxmaq lazımdır.\nFutbolçulara tapşırmışdım ki, cinah və uzun ötürmələr zamanı diqqətli olsunlar. Amma nədən qorxurduqsa, o da başımıza gəldi. Analizlər zamanı qeyd etdiyimiz bütün epizodları rəqib bizə tətbiq etdi. Amma biz komanda şəklində həm müdafiə olunmaq, həm də hücum qurmaq istəyirik. Yenə deyirəm ki, bizi müzakirə etdiyimiz epizodlarla məyus etdilər.\nMəğlubiyyətə görə yalnız müdafiəçiləri günahlandırmaq düzgün olmaz. Hamının səhvi oldu. Əsas günahkar isə mənəm. Müəyyən büdcə ayrılmışdı. Komandadan gedən futbolçular çox idi. Hücum xəttində çox boşluqlar var idi. Biz də bacardığımız qədər buranı gücləndirdik. Transfer pəncərəsi zamanı bacardığımızı etdik. Amma müdafiə xəttinə oyunçular ala bilmədik. Sadəcə, öz futbolçularımızın müqavilələrini yenilədik. Tək müdafiəçilərə görə yox, komanda olaraq uduzduq. Komanda məğlub olursa, günahkar məşqçidir. Bütün məsuliyyəti öz üzərimə götürürəm. Komandanı hazırlayan şəxs mənəm.\nGələcəyə baxmaq lazımdır. Bu, bizim üçün təcrübə idi. Oyundan qabaq da “Soçi” favorit göstərilirdi. Onlar Rusiya Premyer Liqasında mükafatçılar sırasına düşüblər. Biz də bu dönəm üçün bacardığımız qədər hazırlıq keçə bildik. Təlim-məşq toplanışını Bakıda keçirdik. Bəlkə də az yoldaşlıq görüşü keçirməyimiz bizə problem yaratdı. Futbolçularımı buna görə günahlandırmaq istəmirəm. Əlimizdən gələni etdik. Amma yenə də məğlubiyyətə görə bütün məsuliyyət mənimdir”.


Narkomaniya ilə mübarizənin gücləndirilməsi üçün qanunvericilik bazası tamamilə təkmilləşib - AZƏRTAC – Azərbaycan Dövlət İnformasiya Agentliyi\nBakı Slavyan Universitetində (BSU) Təhsil Nazirliyinin təşkilatçılığı, Narkomanlığa və Narkotik Vasitələrin Qanunsuz Dövriyyəsinə Qarşı Mübarizə üzrə Dövlət Komissiyasının təşəbbüsü ilə “Narkomaniya hədəfinə çevrilməmək naminə sağlam həyat tərzi seçin” adlı maarifləndirmə tədbiri keçirilib.\nBSU-dan AZƏRTAC-a bildiriblər ki, tədbirdə universitetin tərbiyə işləri üzrə prorektoru, dosent Xanım Sultanova ali təhsil müəssisələrində belə tədbirlərin mütəmadi keçirilməsini gənclərin sağlam cəmiyyətə inteqrasiyasında mühüm addım kimi dəyərləndirib.\nDövlət Komissiyasının işçi qrupu rəhbərinin müavini Vasif Quliyev təmsil etdiyi qurumun yaranma tarixi və fəaliyyəti barədə məlumat verib. Narkomaniya ilə mübarizənin gücləndirilməsi üçün qanunvericilik bazasının tamamilə təkmilləşdirildiyini deyən V.Quliyev Dövlət Komissiyası tərəfindən bu istiqamətdə görülən işlərdən danışıb.\nDigər çıxış edənlər narkomaniya ilə bağlı xəstəliklər və narkotiklə mübarizənin yolları barədə məlumat veriblər. Narkomaniyanın cəmiyyətdə törətdiyi bəlalardan söz açan natiqlər, onun insan orqanizmində yaratdığı fəsadlar, fiziki və psixi asılılıq barədə iştirakçıları məlumatlandırıblar.\nSonra narkomaniya ilə bağlı slayd nümayiş olunub, gənclərə narkotik əleyhinə mübarizə aparmaqdan bəhs edən broşürlər paylanılıb.\nAZERTAG.AZ :Narkomaniya ilə mübarizənin gücləndirilməsi üçün qanunvericilik bazası tamamilə təkmilləşib


Bakıda Milli qəhrəman İsgəndər Aznaurovun anım mərasimi keçirilib – Turkustan.info\nBakıda Milli qəhrəman İsgəndər Aznaurovun anım mərasimi keçirilib\n18 Aprel 2019 21:40\nBugün DATÜB Azərbaycan Təmsilçiliyinin təşkilatçılığı ilə əslən Axısxa türkü olan Azərbaycanın milli qəhramanı İsgəndər Aznaurovun anım mərasimi keçirilib.\nTürkiyənin Azərbaycanda fəaliyyət göstərən qurumlarının nümayəndələrinin, DATÜB Azərbaycan Təmsilçiliyi üzvlərinin, Milli Qəhrəmanın ailə üzvlərinin və Bakıda yaşayan Axısxalı Türklərin iştirakı ilə ilk öncə İsgəndər Aznaurovun Şəhidlər Xiyabanındakı məzarı ziyarət olunub.\nZiyarətdə milli qəhrəmanın döyüş yolu, Azərbaycan-vətən sevgisi və əsl ailə başçısı olması kimi xüsusiyyətləri xatırlanıb, şəhidin ruhuna dualar edilib, quranı kərim oxunub.\nAnım mərasimi daha sonra DATÜB Azərbaycan Təmsilçiliyi ofisində davam etdirilib. Axısxalı Türklərin və milli qəhramanın ailə üzvlərinin iştirakı ilə keçirilən tədbirdə milli qəhramanın döyüş yolundan bəhs edən film nümayiş etdirilib\n. Tədbirdə çıxış edən DATÜB Azərbaycan Təmsilçisi Məmməd Şamilov, İsgəndər Aznaurovun döyüş yolundan bəhs edərək onun gələcək nəsillərə örnək bir şəxsiyyət olduğunu vurğulayıb.\nTədbir iştirakçıları da Azərbaycanın ərazi bütövlüyü uğrunda gedən döyüşlərdə qəhrəmancasına şəhid olan Axısxalı İsgəndər Aznaurovun xatirəsini yad edib. Milli qəhramanın əziz xatirəsinə həsr olunmuş tədbirin sonunda iştirakçılara ehsan süfrəsi açılıb.\nPrevious ADAU-nun rektoru İbrahim Cəfərov və bir qrup müəllim-tələbə Sabirabadda görüş keçirib\nNext Fuad Abbasov müraciət yaydı: Tez sevindiniz… – VİDEO